Pedofilia: Lindungi Anak Anda Dari Pemangsa Kanak-kanak

Bagi kebanyakan individu, zaman
kanak-kanak
 adalah zaman yang paling menyeronokkan. Pelbagai memori dan nostalgia ketika zaman ini yang boleh dicipta dan dikenang apabila tiba hari tua kelak. Namun begitu, mungkin ada kanak-kanak yang tidak dapat mengecapi keseronokan ini kerana terlibat dalam pelbagai masalah kehidupan seperti pernah menjadi mangsa pedofilia.

Pedofilia kini bukan lagi isu yang asing khususnya di negara kita dan juga di seantero dunia. Lihat sahaja akhbar dan berita, pasti akan ada isu mengenai pedofilia diutarakan. Isu ini berlaku di mana-mana tempat dan pada bila-bila sahaja tanpa pengetahuan kita. Bukan niat untuk menyemai rasa sangsi terhadap semua individu, namun kita semua perlu berjaga-jaga.

Apa itu pedofilia?

Pedofilia adalah satu jenis keinginan atau
nafsu pelik
 individu yang melibatkan kanak-kanak. Golongan ini tidak kira lelaki atau wanita dewasa akan cenderung tertarik kepada kanak-kanak secara seksual. Meskipun sekadar melihat tanpa menyentuh kanak-kanak, individu yang tertarik kepada kanak-kanak masih dianggap sebagai seorang pedofilia.

Apa kata pakar mengenai pedofilia?

Menurut Dr. Blanchard yang merupakan seorang pakar seksologi dari
University of Toronto
, pedofilia merupakan sejenis gangguan
pedophilic
 iaitu tarikan
seksual
 seseorang individu terhadap kanak-kanak. Beliau juga menyatakan bahawa golongan pedofilia ini cenderung mempunyai nafsu seksual terhadap kanak-kanak yang berusia bawah 13 tahun.

Gangguan pada psikologi ini kemudiannya akan menyebabkan mereka yang menghadapinya akan sering berasa bersalah, terasing, bimbang atau mempunyai kesukaran dalam mengejar matlamat peribadi mereka yang lain.

Menurut kajian yang dilakukan oleh
Centers for Disease Control
 (CDC), 1 daripada 6 kanak-kanak lelaki dan 1 daripada 4 kanak-kanak perempuan pernah
dicabul atau didera secara seksual
 sebelum mencapai usia 18 tahun.

Menurut kajian yang dilakukan oleh
US Department of Justice
 (nsopw.org) pula, 10% daripada pemangsa pedofilia adalah individu yang mangsa tidak kenali. Ingin tahu apa yang lebih menakutkan? 23% daripada pemangsa pedofilia ini adalah juga seorang kanak-kanak!

Persatuan Psikiatari Amerika (APA) pula menyimpulkan bahawa sifat mempunyai nafsu terhadap kanak-kanak atau lebih dikenali sebagai pedofilia adalah sejenis
penyakit mental
.

Kajian ECPAT International pula mendedahkan bahawa Malaysia kini merupakan salah satu negara pilihan pelancong yang merupakan pemangsa pedofilia. Malangnya, pedofilia masa kini tidak mempunyai sebarang batasan atau sempadan. United Nation dan FBI menganggarkan seramai 750,000 pemangsa pedofilia berada dalam talian maya pada satu-satu masa. Ini menunjukkan bahawa globalisasi dan jangkauan jaringan
internet
 tanpa sempadan membuatkan pemangsa berasa selamat di sebalik peralatan
elektronik
 mereka.

Fakta mengenai pedofilia di Malaysia

Sebagai seorang rakyat Malaysia, terdapat beberapa fakta mengenai
jenayah seksual
 pedofilia yang anda perlu tahu menurut Akta Kesalahan-kesalahan Seksual Terhadap Kanak-kanak 2017, iaitu:

Anda tidak boleh terlibat dalam pornografi kanak-kanak

Menurut akta, anda tidak boleh sama sekali terlibat secara langsung atau tidak langsung dalam
pornografi
 kanak-kanak. Ini tidak kira membuat, mengedar dan juga menontonnya!

Anda tidak boleh melakukan “grooming” dengan kanak-kanak

Selain itu, anda juga tidak boleh melakukan “grooming” dengan kanak-kanak. “Grooming” di sini bermaksud seorang individu dewasa yang cuba membina atau menjalin hubungan emosi dengan seorang kanak-kanak untuk mendapatkan kepercayaan mereka bagi tujuan penderaan dan eksploitasi seksual serta
pemerdagangan
.

Jika ada individu dewasa yang mengatakan ayat-ayat berbentuk pujukan dan ajakan dengan niat tidak baik kepada kanak-kanak dan kanak-kanak itu termakan umpannya, mereka akan disabit bersalah.

Sebagai contoh, seorang individu dewasa tersebut mungkin menggunakan dialog seperti berikut:

“Abang sedang mencari seorang model kanak-kanak. Apa kata adik tanggalkan pakaian dan cuba pakaian
fesyen
 terbaru ini?’’

“Abang tinggal seorang diri di rumah malam ini. Apa kata adik datang dan tidur di sini? Banyak
permainan
 yang kita boleh mainkan bersama-sama”.

Serangan seksual adalah berbentuk fizikal dan mental

Anda perlu tahu bahawa
serangan seksual
 terhadap kanak-kanak bukan sahaja berbentuk
fizikal
 malah ia turut melibatkan
mental
. Berikut merupakan antara perbuatan yang masih dianggap sebagai serangan seksual terhadap kanak-kanak:

Segala bentuk gangguan seperti bunyi-bunyian, gerak-geri atau sengaja mendedahkan bahagian tubuh badan untuk tujuan mengganggu kanak-kanak.

Mempamerkan tubuh badan (atau sebahagiannya) kepada individu lain.

Mengekori, memerhati atau menghubungi kanak-kanak.

Menunjukkan atau melibatkan kanak-kanak dalam perlakuan yang berbentuk seksual.

Hukuman yang lebih berat jika anda mengenali kanak-kanak itu

Sebenarnya, ini telah dilakukan oleh banyak negara lain seperti Amerika Syarikat dan Britain. Di sana, pesalah seksual pedofilia terutamanya yang dikenali oleh mangsa seperti ibu bapa, penjaga, jiran atau guru akan menerima hukuman yang lebih berat.

Untuk lebih jelas, pesalah seksual yang mangsa tidak dikenali akan dibicarakan mengikut satu seksyen sahaja manakala pesalah seksual yang mangsa pula akan dibicarakan mengikut dua seksyen. Ini kerana mereka bukan sahaja bersalah melakukan jenayah seksual, mereka juga bersalah kerana telah merosakkan kepercayaan.

Anda boleh dihukum jika tidak melaporkan kes pedofilia

Kini, anda perlu tahu bahawa anda akan dicop bersubahat jika tidak melaporkan kes pedofilia kepada pihak berkuasa seperti polis. Anda perlu tanam dalam hati bahawa aduan anda mungkin akan menyelamatkan masa depan kanak-kanak.

Kes pedofilia yang berlaku di Malaysia

Jika kita lihat pada tahun 2010 hingga 2016, hampir 22,000 kanak-kanak menjadi mangsa keganasan seksual dengan hampir 60% daripadanya adalah kes
rogol
. Kebanyakan mangsa pula adalah perempuan. Pun begitu, statistik sahaja tidak cukup untuk meng
gambar
kan betapa besar masalah ini di Malaysia.

Menurut statitistik terbaharu yang telah dikeluarkan oleh Bahagian Siasatan Jenayah Seksual Wanita dan Kanak-Kanak Bukit Aman, kes jenayah seksual berkaitan kanak-kanak telah meningkat sebanyak 20.3% bagi tempoh enam bulan terakhir 2018 berbanding tempoh sama tahun sebelumnya. Statistik ini juga mendapati bahawa terdapat 326 kes dicatatkan pada Julai hingga Disember 2018 berbanding 271 kes dicatatkan pada tempoh sama tahun sebelumnya.

Statistik ini juga mendedahkan daripada 639 kes jenayah seksual kanak-kanak, 73.4 peratus atau 469 kes didalangi oleh individu yang dikenali mangsa. Malah, selain rakan-rakan kenalan, apa yang mengejutkan kelompok kedua pedofilia itu terdiri daripada guru, jiran dan bapa saudara.

Antara kes-kes pedofilia di Malaysia:

Antara kes yang paling menggemparkan media dan juga menggegarkan dunia adalah kes yang berlaku pada tahun 2015, di mana seorang pelajar warganegara Malaysia tajaan JPA, ditangkap di Lapangan Terbang Melbourne, Australia kerana disyaki memiliki koleksi imej eksploitasi kanak-kanak. Pelajar yang bernama Fitri Azmeer Nordin ini kemudiannya disabit bersalah kerana terbukti memang memiliki gambar dan video
pornografi
 kanak-kanak pada simpanannya.

Dalam pada itu, terdapat banyak lagi kes berkenaan jenayah seksual pedofilia yang pernah berlaku dalam negara kita, antaranya:

Petaling Jaya, Ogos 2017

Seorang bapa berusia 36 tahun merogol dan meliwat anak perempuannya yang berusia 15 tahun berulang kali sejak tahun 2015. Paling menjijikkan jenayah ini turut dilakukan ketika bulan Ramadan. Lelaki itu berhadapan dengan 594 pertuduhan di mahkamah.

Ayer Keroh, Ogos 2017

Seorang lelaki warga emas yang sudah berusia 72 tahun mengaku tidak bersalah di Mahkamah Sesyen di Ayer Keroh, Melaka di atas tuduhan meliwat cucu saudara perempuannya di antara akhir Julai hingga awal Ogos lalu.

Kuantan, Mac 2018

Seorang lelaki “alim’’ yang sering menghulurkan derma kepada sebuah pusat tahfiz sejak 2015 telah didapati melakukan penderaan seksual terhadap 21 pelajar institusi itu yang berusia 10 hingga 17 tahun. Enam daripadanya pula mengaku diliwat.

Kajang, November 2018

Seorang bayi malang yang berusia 11 bulan maut ketika mendapat rawatan di hospital akibat diliwat dan dirogol oleh suami pengasuhnya. Pemeriksaan lanjut mendapati bahawa terdapat kesan koyakan pada tisu dubur dan kemaluan mangsa.

Kuala Lumpur, Disember 2018

Seorang bapa kejam yang berusia 37 tahun didapati bersalah merogol anak kandung perempuannya sendiri yang berusia 10 tahun sejak tahun 2017 dalam kejadian yang berlaku di Taman Changkat Permata, Ampang.

Kes Nurin Jazlin

Bukan sahaja itu, ada lagi beberapa kes yang sangat mendapat perhatian media seperti kes kanak-kanak perempuan yang bernama Nurin Jazlin. Pada tahun 2007, seluruh Malaysia gempar dan sedih dengan berita penemuan seorang kanak-kanak perempuan yang ditemui maut dalam keadaan yang menyayat hati.

Hasil bedah siasat mendapati bahawa pembunuh yang tidak berhati perut itu telah memasukkan timun dan terung ke dalam kemaluan mangsa lalu menyebabkan rektum mangsa pecah sehingga dijangkiti bakteria. Jangkitan ini merupakan antara punca utama kematian tragis kanak-kanak yang tidak berdosa ini.

Apa yang boleh dilakukan?

Kanak-kanak merupakan individu masih lagi suci ibarat kain putih dan mereka tidak akan pernah mengesyaki atau bersangka buruk terhadap individu lain. Jadi, anda sebagai ibu bapa perlu membantu mereka untuk lebih berhati-hati daripada pemangsa kanak-kanak.

Paling penting, anda perlu ajar anak anda perkara-perkara berikut:

#1. Ajar anak mengenali tubuh badan seawal usia mereka

Pertama sekali, anda perlu ajar anak
 mengenali tubuh badan
 mereka. Ajar mereka nama sebenar bahagian tubuh badan dan bukannya nama yang terlalu umum seperti “bawah”, “atas”, “depan” atau “belakang”. Ini hanya akan menyusahkan anda sebagai ibu bapa untuk bertanya kepada anak anda jika sesuatu yang buruk berlaku kemudian hari.

#2. Ajar anak bahagian tubuh badan yang peribadi

Selain itu, anda perlu ajar anak bahawa terdapat bahagian tubuh badan mereka yang sangat peribadi terutamanya
alat kemaluan
 mereka. Beritahu anak anda bahawa mereka tidak boleh mendedahkan tubuh badan mereka kepada individu lain selain anda, ibu bapa mereka.

#3. Ajar anak bahawa tiada siapa boleh merakam imej tubuh badan mereka

Anda juga perlu ajar anak anda bahawa bukan sahaja perbuatan melihat, perbuatan merakam imej tubuh badan mereka juga adalah sesuatu yang salah. Ini kerana pemangsa pedofilia yang berbahaya ini ada di mana-mana dan gambar anak anda berisiko tersebar sesama mereka.

#4. Ajar anak berkenaan sempadan sentuhan

Dalam pada itu, ajar anak anda untuk menetapkan sempadan sentuhan kulit ke kulit. Mereka perlu tahu bahawa tiada individu yang boleh menentuh, memegang atau meramas tubuh badan mereka. Ini sangat penting untuk mengelak pemangsa pedofilia memulakan langkahnya.

#5. Ajar anak untuk tidak berahsia dengan anda

Ya, kadangkala memang agak sukar untuk memperoleh jawapan daripada anak anda mengenai sesuatu. Namun begitu, ia masih perlu dilakukan. Ajar anak anda dari kecil bahawa berahsia kadangkala akan memberi padah kepada mereka. Ini kerana pemangsa pedofilia gemar memujuk, memaksa atau mengugut mangsa untuk tidak memberitahu sesiapa mengenai perlakuan keji dan jijik mereka itu.

#6. Ajar anak cara untuk lari dari situasi kecemasan

Akhir sekali, ajar anak anda untuk berkata “tidak” atau “jangan”. Ajar anak anda untuk tolak sebarang ajakan atau pelawaan individu yang tidak dikenali untuk melakukan sesuatu. Jika keadaan terlalu mendesak, ajar anak untuk menjerit sekuat hati dan cuba untuk lari dari situ. Ini menunjukkan bahawa seni pertahanan diri mungkin agak penting untuk menghadapi situasi sebegini.

Konklusi

Konklusinya, selain ibu bapa, pihak kerajaan dan semua pihak berwajib juga perlu bekerjasama menggembleng tenaga untuk menyelesaikan isu pedofilia yang semakin membimbangkan ini. Kemasukan pekerja atau pelajar asing ke dalam negara kita perlu dihadkan terutamanya yang mempunyai rekod jenayah. Jika boleh, tapis kesemua mereka ini berlandaskan pelbagai jenis ujian yang melibatkan mental dan fizikal. Masyarakat juga perlu lebih peka dan giat dalam mengesan dan melapor segala
gejala sumbang
 dan bahaya yang melibatkan pedofilia. Dalam erti kata yang lain, semua pihak mempunyai peranan mereka yang tersendiri untuk memerangi pedofilia.

Hello Health Group
 tidak menyediakan nasihat perubatan, diagnosis, atau rawatan.


Faraj Berlecak? Aduh, Tak Selesanya! Ini 7 Punca Miss V Sering Berair

Rasa tidak selesa sebab faraj berlecak, tetapi apakah puncanya? Jika anda antara wanita yang kerap mengalami masalah cecair keluar dari faraj yang berlebihan, teruskan membaca perkongsian artikel ini untuk mengetahui penjelasan dan langkah mengatasinya.

Untuk mendapatkan lebih banyak info tentang Kesihatan Wanita, sila dapatkannya
di sini.

Cecair keluar dari faraj

Keputihan berair
 adalah cecair atau lendir jernih/lutsinar yang dihasilkan oleh kelenjar di dalam faraj dan serviks. Ia berfungsi untuk menyingkirkan sel-sel mati dan bakteria.

Keputihan sihat dan normal memberikan anda pelincir semula jadi serta dapat melindungi faraj dan sal
uran kenc
ing.

Setiap hari kelenjar dalam faraj dan serviks akan menghasilkan kira-kira setengah sudu teh lendir – anda mungkin melihatnya pada
seluar dalam
 atau tisu tandas selepas mengelap bah
agian kem
aluan.

Faraj berlecak, fahami puncanya

Namun apa yang menyebabkan pelepasan lendir ini, ya? Dalam keadaan normal, ia adalah sesuatu yang tidak perlu anda risaukan sama sekali. Ini kerana ia menandakan tubuh anda berfungsi sebagaimana yang sepatutnya.

Jika anda perasan lendir yang terhasil adalah lebih banyak daripada biasa sehingga menimbulkan ketidakselesaan, ia mungkin disebabkan salah satu faktor di bawah:

1. Sedang ovulasi

Dalam pertengahan
kitaran haid
, ovari akan melepaskan telur. Pada masa sama, badan akan mengeluarkan lebih banyak cecair untuk membantu memudahkan per
gerakan sp
erma mencapai telur dan mensenyawakannya.

Lendir yang dihasilkan ini biasanya jernih, nipis dan meregang – ada kalanya dibandingkan dengan
putih te
lur.

Jadi sekiranya anda melihat cecair yang jernih dan nipis daripada biasa dan berlaku dalam tempoh 1-2 hari, ia mungkin cara tubuh menyatakan
diri sedang subur.

2. Pengambilan kawalan kelahiran

Sesetengah jenama
pil kawalan kelahiran/ pencegah kehamilan
 mengandungi lebih banyak estrogen yang merupakan salah satu hormon bertanggungjawab untuk mencetuskan pengeluaran lendir.

Anda mungkin mendapati cecair faraj lebih nipis daripada biasa apabila menggunakan pil kawalan jenis hormon – terutamanya pada beberapa bulan pertama selepas mencuba jenis baharu.

3. Mood rangsangan seksual, punca faraj berlecak

Selain berfungsi untuk memastikan bahagian kemaluan anda bersih, faraj akan mengeluarkan pelincir apabila diri terangsang.

Apabila
dirangsang secara seksual
, lebih banyak darah mengalir ke faraj dan ini akan menyebabkan lebih banyak cecair sebagai persediaan untuk
melakukan hubungan seks,
 bahkan boleh dikatakan agak berlecak.

4. Makanan berasaskan soya

Terdapat kajian menunjukkan pengambilan makanan tinggi kandungan soya – bukan sahaja s
usu so
ya tetapi makanan lain seperti
sup
miso, tauhu dan burger sayuran – mengandungi sebatian yang boleh meniru kesan estrogen dalam badan.

Ia boleh dianggap sebagai cara yang baik untuk menggalakkan penghasilan pelincir faraj.

5. Faraj berlecak kerana bersenam

Apabila anda bersenam,
degupan jantung
 akan meningkat dan darah mengalir lebih cepat ke seluruh tubuh – termasuklah bahagian faraj.

Jadi anda mungkin akan melihat lendir pada seluar dalam sele
pas be
rsenam adalah lebih nipis daripada biasa.

Baca juga:

6. Fasa menopaus

Walaupun tahap estrogen tinggi boleh menyebabkan pelepasan berair lebih banyak daripada biasa, namun tahap yang rendah juga boleh mengakibatkan kesan sama.

Semasa menopaus
, sesetengah wanita mengalami atrofi faraj – di mana dinding vagina semakin nipis dan lebih rapuh – kesannya terhasillah cecair yang menyebabkan faraj berlecak.

7. Cecair keluar dari faraj & kehamilan

Bagi
seorang wanita hamil
, serviks dan dinding faraj menjadi lembut. Untuk melindungi rahim, badan akan meningkatkan pengeluaran lendir bagi menyekat jangkitan daripada bergerak melalui faraj ke rahim.

Oleh sebab itu, anda mungkin akan mendapati diri mengalami cecair lebih banyak
semasa hamil
 dan ini adalah keadaan normal.

Tip mengatasi masalah faraj berlecak

Seperti yang dinyatakan pada awal tadi, keadaan ini adalah normal dan tiada apa yang boleh dilakukan untuk mencegahnya. Namun anda boleh menangani dengan peng
gunaan
panty lin
er
 bagi mengawal kelembapan berlebihan.

Petua menguruskan lebihan cecair faraj

Selain itu, terdapat beberapa langkah boleh diambil untuk melindungi kesihatan faraj secara keseluruhan, termasuklah:

Mengelap vagina dari depan ke belakang selepas menggunakan tandas

Elakkan seluar ketat untuk tempoh yang lama

Memakai seluar material kapas pada
siang hari
 untuk membolehkan bahagian kemaluan bernafas

Tidak memakai pakaian dalam pada waktu malam

Elakkan berendam dalam
tab mandian
 panas

Mandi setiap hari dan pastikan bahagian kemaluan dilap kering

Tidak menggunakan semburan
pembersih wanita

Keadaan yang perlu anda awasi jika faraj berlecak

Walaupun lendir faraj adalah perkara yang tidak perlu dibimbangkan, tetapi jika
 cecair meleleh
 terlalu banyak anda harus melakukan pemeriksaan dengan doktor.

Ini kerana ada kalanya lendir faraj boleh menjadi petanda jangkitan seperti:

Jangk
itan y
is, juga dikenali sebagai
thrush
 atau candida

Vaginosis bakteria

Parasit trichomoniasis

Penyakit jangkitan kelamin (STD) seperti gonorea atau klamidia

Dalam kes jangkitan di atas ini, lendir faraj biasanya tidak berwarna jernih.

Ia mungkin
kuning, putih atau kehijauan
 dan jangkitan yis boleh menjadi berketul-ketul

Lendir normal biasanya berbau sedikit masin atau masam, tetapi jika ia merupakan jangkitan, ia akan menyebabkan bau hanyir

Lendir berdarah atau tompokan darah lebih banyak daripada biasa di antara tempoh haid

Jika ia disertai dengan rasa pedih, gatal dan sakit terutamanya
selepas hubungan seks
 atau selepas membuang air, berjumpalah doktor dengan segera

Kesimpulan

Keputihan berair yang menyebabkan faraj berlecak tidak perlu dirisaukan kerana ia petanda vagina sedang membersihkan dirinya dan petanda ovulasi berlaku.

Tetapi jika disertai dengan gejala lain seperti kegatalan, kesakitan pada faraj atau sebarang keadaan lain, lakukan pemeriksaan dengan doktor untuk lebih kepastian.


Echolalia Atau Anak "Ajuk" Cakap - Ia Satu Tanda Autisme Atau Normal?

Tahukah anda, apa itu echolalia? Jika anda sering mendengar celotehan anak, terutamanya ketika berusia dua tahun dan ke bawah, anda mesti sedar mereka sering mengulang perkataan yang diajar.

Sekiranya anda tanya soalan, kadangkala mereka akan mengulangi perkataan terakhir pada persoalan tersebut. Sebagai contoh:

“Kakak nak makan?”, “Makan”, ajuk anak anda.

Ini merupakan salah satu proses perkembangan otak yang sihat memandangkan anak baru sahaja hendak belajar menyebut perkataan.

Namun jika ia berlaku pada kanak-kanak yang berusia 2 tahun dan ke atas, ia merupakan
 tanda awal kepada masalah perkembangan mental
.

Apa itu echolalia?

Apa itu echolalia adalah sejenis penyakit apabila seseorang mengulangi perkataan atau bunyi yang ada di persekitaran.

 Walaupun penyakit ini kebiasaannya
didiagnosis dalam kalangan pesakit autisme
, terdapat faktor-faktor lain yang boleh menyebabkan individu berkelakuan sedemikian.

Antaranya:

Penyakit afasia (kesukaran bercakap, membaca dan menulis)

Demensia

Kecederaan trauma pada kepala

Penyakit skizofrenia

Mereka yang mengalami penyakit echolalia cenderung mengulangi soalan yang ditanya dan tidak dapat memberikan jawapan kepada persoalan tersebut.

Ini menyukarkan proses pembelajaran dan kelak akan memberi tekanan pada mereka. Mereka mahu meluahkan pendapat, namun tidak tahu bagaimana.

Baca juga
:

Penyakit echolalia adalah satu bentuk percubaan mempelajari bahasa dan usaha untuk berkomunikasi dengan individu lain.

Ketika si manja sedang belajar untuk bercakap, mereka akan meniru bunyi yang terdapat di sekeliling, termasuklah apa yang anda ajar pada mereka.

Semakin besar anak anda,
semakin meningkat keupayaan mereka untuk menyatukan perkataan atau ayat bagi membentuk percakapan
. Mungkin sebelum ini apa yang anda dengar hanyalah bunyi bising.

Selepas 2 tahun, mereka akan pandai menggunakan perkataan dan intonasi suara untuk berkomunikasi dengan anda.

Pada usia sekitar 4 hingga 5 tahun, mereka sudah boleh bertanya soalan dan berkomunikasi dengan individu lain.

Jika anak anda mempunyai masalah lewat perkembangan
, mereka berisiko mengalami masalah ini. Oleh sebab itu penting untuk anda tahu apa itu echolalia bagi memahami situasi mereka.

Jenis-jenis echolalia

Apa itu Echolalia boleh dibahagikan kepada dua kategori iaitu echolalia interaktif dan echolalia tidak interaktif.

Bagi kanak-kanak yang mengalami echolalia interaktif, ayat yang diulangi mempunyai tujuan untuk berkomunikasi dengan individu lain.

Sebagai contoh apa itu echolalia iaitu:

Pemberian maklumat:
 Menggunakan perkataan yang biasa didengar bagi menyampaikan jawapan. Sebagai contoh, jika anda tanya nak makan apa, mereka mungkin menyanyi lagu iklan makanan

Menyatakan hasrat
: Mereka cenderung bertanya kepada ibu mereka “Nak makan?”, bagi menyatakan hasrat mereka untuk makan.

Memberikan reaksi verbal ketika diminta untuk membuat sesuatu – Apa yang diucapkan oleh mereka yang mengalami penyakit echolalia adalah apa yang pernah didengarinya.

Oleh sebab itulah, kadangkala ia tidak masuk akal. Sebagai contoh, jika anak anda diminta membuat sesuatu, mereka akan menjawab “pandai” atau “bagus” lalu menjalankan tugas tersebut.

Bagaimana pula dengan echolalia tidak interaktif? Ini merupakan interaksi yang digunakan bukan bertujuan untuk berkomunikasi dengan individu lain.

Perkataan atau frasa yang diungkapkan hanya bertujuan untuk merangsang minda atau hiburan.

Percakapan tidak berfokus – Mereka yang mengalami echolalia sering mengucapkan sesuatu yang tidak mempunyai kaitan dengan situasi mereka pada ketika itu. Sebagai contoh, mereka boleh menyebut slogan iklan di televisyen semasa berjalan ke kelas.

Mengaitkan dengan situasi semasa – Pertuturan bagi mereka yang mengalami echolalia bergantung kepada penglihatan, aktiviti dan situasi semasa. Sebagai contoh, anak anda mungkin akan menyanyikan lagu iklan di televisyen berkaitan dengan jenama tertentu apabila mereka ternampak produk jenama tersebut di pasar raya. Namun, ia tidak mempunyai tujuan untuk berkomunikasi dengan sesiapa.

Beri panduan kepada diri sendiri – Individu yang mengalami echolalia suka untuk menyebut langkah-langkah sesuatu prosedur sambil melakukannya. Jika mereka sedang memasak, mereka akan menyebut “Isi air, biarkan hingga mendidih, masukkan mi segera”.

Rawatan bagi penyakit echolalia

Terapi pertuturan dan permainan

Jika anak anda menunjukkan tanda-tanda echocalia interaktif, anda seharusnya gembira. Anak anda mempunyai cara yang tersendiri bagi menyampaikan keinginan mereka walaupun seringkali ayat yang digunakan tidak kena pada konteksnya.

Dengan bantuan pakar pertuturan, anak anda akan belajar cara untuk meluahkan apa yang mereka fikirkan.

Bagi mereka yang mengalami echolalia tidak interaktif, kebiasaannya terapi pertuturan atau terapi permainan akan dipreskribkan oleh doktor.

Mengenali jenis echolalia yang dialami oleh anak penting bagi menentukan jenis terapi yang sesuai diberikan kepada mereka. Dalam jangka masa panjang, pertuturan mereka akan mula relevan walaupun ia tidak sebagus kanak-kanak lain yang seusia dengannya.

Terapi ubat

Simptom apa itu echolalia seringkali menjadi semakin teruk ketika seseorang itu berada dalam keadaan tertekan atau gelisah.
Pemberian ubat anti-resah atau anti-kemurungan
, sedikit sebanyak dapat membantu meredakan keadaan tersebut.

Preskripsi ubat tersebut hanya boleh diberikan oleh doktor. Jangan berikan ubat tersebut sewenang-wenangnya jika ia tidak dipreskribkan.

Penjagaan di rumah

Terdapat pelbagai jenis program atas talian, lagu dan rancangan televisyen yang mampu memberikan kesan positif terhadap perkembangan kanak-kanak yang mengalami masalah echolalia.

Penggunaan tatabahasa yang terhad turut membantu anak anda untuk berkomunikasi dengan lebih baik.

Konklusi

Jika anak anda menunjukkan simptom apa itu echolalia ketika berumur dua tahun dan ke atas, jangan panik. Bawa mereka berjumpa dengan doktor untuk mendapatkan pemeriksaan kesihatan.

Kanak-kanak yang mempunyai masalah perkembangan mental ini mungkin lambat untuk bertutur jika dibandingkan dengan kanak-kanak yang lain. Namun, itu tidak bermakna tahap kecerdasan mereka rendah. Albert Einstein sendiri mengalami masalah lambat bercakap ketika beliau kecil.


Sebelum Guna Sex Toys Masa Hamil, Baca Penjelasan Ini Dulu Untuk Elak BAHAYA!

Apabila bercakap mengenai topik hamil
sex
, adakah selamat untuk ibu mengandung menggunakan alat
sex
 atau ia patut dielakkan? Jawapannya ada di dalam artikel ini.

Untuk mendapatkan lebih banyak info tentang Kehamilan, sila dapatkannya
di sini.

Hamil
sex
: Adakah selamat untuk melancap semasa mengandung?

Amnya, melancap atau beronani ketika berbadan dua, sama ada secara solo atau bersama pasangan dan menggunakan alat
sex
 adalah sangat selamat. Ia dikatakan cara terbaik untuk melepaskan sebarang ketegangan tambahan yang ibu hamil rasai.

Selagi doktor memberikan kebenaran untuk anda dan pasangan
melakukan hubungan seks
 dan orgasme – selalunya jarang sekali dilarang atas beberapa sebab – aktiviti untuk kepuasan diri dan seksual ini boleh dilakukan.

Pun begitu, sekiranya anda berada di
trimester ketiga
 dan dimaklumkan berisiko tinggi untuk
bersalin pramatang
, hamil
sex
 dan orgasme boleh meningkatkan risiko untuk bersalin kerana ia menyebabkan otot dalam rahim mengecut.

Manfaat melancap kepada ibu wanita

Dari aspek fizikal dan mental, hamil
sex
 dan orgasme memberikan beberapa kelebihan, antaranya:

Mengurangkan tekanan dengan menurunkan tahap kortisol (hormon tekanan)

Membantu anda
tidur dengan lebih lena

Meningkatkan tahap estrogen, yang membantu kulit kelihatan lebih muda

Menaikkan keserian wajah kerana peningkatan aliran darah

Ia menguatkan lantai pelvis – boleh membantu dalam orgasme yang lebih kuat pada masa hadapan

Selamat ke menggunakan alat
sex
 semasa mengandung?

Seks ketika mengandung dan aktiviti melancap adalah selamat. Tetapi bagaimana pula jika wanita yang mengandung itu mahu menggunakan alatan seks untuk memuaskan dirinya?

Penggunaan alat mainan seks atau
sex toys
 seperti dildo atau
vibrator
 juga selamat semasa
tempoh kehamilan.

Hamil
sex
 bagi kebanyakan wanita mengandung dengan kehamilan berisiko rendah untuk menggunakan alatan seks bukanlah satu halangan.

Bahkan dikatakan, melakukan semua ini boleh menjadi satu cara untuk melegakan tekanan yang banyak, mengalihkan fikiran daripada memikirkan ketidakselesaan semasa kehamilan serta memberikan anda peluang untuk mengenali tubuh semasa mengandung.

Risaukan keadaan bayi jika menggunakan alatan seks?

Bertenang,
bayi dalam kandungan
 anda dilindungi dengan selamat oleh kantung amniotik dan otot rahim. Palam lendir (
mucus plug
) juga menutup serviks dan membantu melindungi daripada jangkitan.

Yakinlah, walaupun ketika
penetrasi seks
, sama ada zakar atau alatan seks tidak akan bersentuhan dengan bayi anda.

Sekiranya anda ingin
menggunakan pelincir
, minyak atau losen untuk beronani dengan alat
sex
 ini, waspada dengan produk yang dilabelkan mengandungi pewangi, perasa serta mengiklankan kesan ‘penyejukan’ atau ‘pemanasan’.

Ini kerana mungkin terdapat bahan kimia yang boleh mengakibatkan jang
kitan faraj
 disebabkan kerengsaan tisu faraj yang ultra-sensitif.

Baca juga:

Jadi, apabila menggunakan alatan seks sewaktu berbadan dua ini, anda perlu lebih berhati-hati terhadap beberapa perkara, seperti:

Pastikan alat
sex
 yang ingin digunakan bersih bagi mengelakkan jangkitan

Prihatin dengan keadaan diri dan hentikan penggunaannya jika anda mengalami pendarahan atau ketidakselesaan

Perubahan hormon
 dan fizikal akibat kehamilan mungkin bermakna anda perlu menambah pelincir atau
mencuba posisi
 yang berbeza

Berhenti menggunakan
sex toys
 sepenuhnya jika
air ketuban pecah
 atau OB-GYN menyarankan anda untuk mengelakkan aktiviti seksual

Hamil
sex
: Elakkan alatan seks jika…

Doktor mungkin mengesyorkan anda untuk menghindari sebarang jenis aktiviti seksual semasa hamil, termasuklah
seks oral,
 melancap atau menggunakan mainan seks, jika:

Anda mempunyai sejarah mengalami lemah serviks

Anda mempunyai plasenta rendah (
plasenta previa
)

Anda mengalami pendarahan yang banyak semasa kehamilan

Anda mempunyai jangkitan faraj semasa kehamilan

Anda mempunyai lebih daripada seorang bayi –
mengandung kembar

Pasangan anda mempunyai
jangkitan seksual

Jika anda mengalami pendarahan faraj, berbincanglah dengan doktor sebelum menggunakan alat
sex
 atau melakukan hubungan kelamin bersama pasangan.

Pendarahan sedikit selepas hubungan seks mungkin tidak perlu dibimbangkan, malah ia mungkin disebabkan oleh serviks teriritasi. Tetapi tiada salahnya untuk berhati-hati, betul tak?

Seperkara yang perlu anda ingat mainan seks adalah lebih keras berbanding zakar. Jadi jika faraj terasa lebih sensitif semasa hamil, gunakan mainan seks dengan lebih lembut.

Kesimpulan

Ketika hamil ini, anda mungkin akan mendapati penggunaan alatan seks adalah lebih memuaskan berbanding sebelum ini. Ini disebabkan peningkatan aliran darah ke
alat kelamin
bersama perubahan hormon membuatkan orgasme lebih sengit.

Untuk melakukan hamil
sex
 sepanjang tempoh mengandung, seseorang wanita berbadan dua harus berhati-hati dan berlembut semasa
penggunaan mainan seks
.

Elakkan daripada memasukkannya terlalu dalam dan hindari
sex toys
 yang mempunyai bahagian tepi tajam. Ia untuk mengelakkan sebarang ketidakselesaan daripada berlaku.

Orgasme yang berlaku juga boleh mencetuskan kekejangan ringan, dikenali sebagai
Braxton Hicks
 – akan hilang secara perlahan-lahan. Ini adalah perkara biasa dan tiada apa yang perlu dibimbangkan.

Tetapi sekiranya kekejangan yang dialami berterusan dan lebih menyakitkan, berjumpalah doktor dengan segera.

Walaupun kebanyakan wanita mengandung boleh menggunakan alat
sex
, namun amat disarankan untuk anda mendapatkan rundingan doktor terlebih dahulu bagi mengelakkan sebarang perkara yang tidak diingini.


Pneumonia: Jangkitan Paru-Paru

Paru-paru anda terdiri daripada lebih 600 juta kantung udara atau alveolus yang kelihatan seperti gugusan anggur. Kantung udara ini mengandungi udara yang disedut melalui hidung dan mulut untuk diekstrak oksigen daripadanya, kemudian dibawa dalam darah ke sel di seluruh badan.

Seperti mana-mana organ, paru-paru juga boleh mengalami jangkitan dan ia disebut sebagai pneumonia (huruf ‘p’ tidak dibunyikan). Jangkitan mungkin melibatkan satu atau kedua-dua paru-paru dalam satu masa. Semasa jangkitan alveolus diisi dengan cecair dan nanah sehingga menyebabkan proses pernafasan terganggu. Pelbagai organisma berpotensi menyebabkan pneumonia termasuk bakteria, virus, dan fungus.

Simptom pneumonia mungkin ringan atau teruk

Setiap orang yang mengalami pneumonia mungkin mempunyai simptom yang sedikit berbeza bergantung kepada faktor tertentu seperti jenis organisma yang menyebabkan jangkitan tersebut serta umur dan tahap kesihatan pesakit secara am. Mereka yang paling berisiko mengalami simptom yang serius ialah kanak-kanak, warga emas melebihi 65 tahun, dan penghidap penyakit kronik atau mempunyai sistem imun lemah.

Simptom penumonia kebiasaannya sama seperti demam atau selesema tetapi dalam tempoh yang lebih lama. Simptom yang ada termasuk:

Sakit dada semasa bernafas atau batuk.

Kebingungan atau perubahan pada kewarasan minda (bagi dewasa berumur 65 tahun ke atas).

Batuk dan kahak.

Badan rasa letih.

Demam, berpeluh, dan menggigil.

Suhu badan rendah daripada normal (bagi dewasa berumur 65 tahun ke atas dan mereka yang mempunyai sistem imun lemah).

Mual, muntah, atau cirit-birit.

Nafas menjadi pendek.

Bayi mungkin tidak menunjukkan simptom dan tanda jangkitan seperti orang dewasa. Mereka mungkin muntah, demam, batuk, kelihatan resah, letih, atau kekurangan tenaga. Mereka juga mungkin menghadapi masalah untuk bernafas dan makan atau menyusu.

Simptom seperti demam, batuk, dan nafas pendek mungkin biasa berlaku atas sebab lain. Namun, sila berwaspada dan dapatkan nasihat perubatan sekiranya ia berlarutan terutamanya dalam kalangan bayi, kanak-kanak, warga emas berumur lebih 65 tahun, penghidap penyakit kronik, dan mereka yang mempunyai sistem imun lemah. Bagi penghidap penyakit kronik khususnya, pneumonia boleh mengancam nyawa mereka.


Bosan Punca Malas Bermanja? Ini 5 RAHSIA Untuk Buat Kamar Tidur Kembali Panas!

Setiap pasangan sudah pasti inginkan hubungan

seks yang mengasyikkan lagi mengghairahkan
 bukan? Jadi, nak tahu tak bagaimana
cara
menaikkan nafsu suami
 atau isteri? Jom kami bongkar rahsia ini.

Pun begitu, kadangkala ia sukar untuk dicapai kerana

tiada mood untuk berasmaradana
 dengan si dia terutama jika kalian sudah terlalu penat atau sibuk dengan urusan harian masing-masing.
1

Walaupun mungkin agak susah, tetapi ia tidak mustahil. Selamatkan kehidupan di ranjang anda dengan artikel ini!

Untuk mendapatkan lebih banyak informasi tentang Kesihatan Seksual, anda boleh klik

di sini
.

Cara
menaikkan nafsu suami
 atau isteri boleh cuba!

Sebenarnya,

masalah kurang bernafsu dengan pasangan
 ini mungkin berpunca daripada individu di mana anda tidak mampu membuat diri sendiri
turn on
 ketika melihat pasangan di rumah.
2

Tenang, berikut merupakan beberapa
cara
menaikkan nafsu suami
 atau isteri yang anda boleh cuba di rumah:

#1. Merancang aktiviti seksual terlebih dahulu

Tidak dinafikan, unsur kejutan itu adalah amat penting untuk membuat seks itu lebih menarik. Namun, tiada salahnya juga untuk merancang aktiviti seks kalian terlebih dahulu bukan?

Contohnya, kalian boleh menetapkan sehari dalam seminggu sebagai

hari khas untuk projek asmara
. Dengannya, anda dan pasangan mampu merancang serta menjangka kelakuan bila tiba hari kejadian.
3

Mungkin si isteri boleh guna

wangian, solekan dan pakaian yang seksi
 seperti
lingerie
kegemaran sang suami? Bagi yang lelaki pula, jangan hanya tahu untuk berkain pelikat sahaja tanpa sebarang usaha.
3

Dengan ini, sudah pasti anda akan
turn on
 setiap kali datang hari yang paling penting dalam seminggu itu!

Cara
menaikkan nafsu suami
 atau isteri #2.
Sexting

Antara lain
cara
menaikkan nafsu suami
 dan isteri

adalah dengan cara
sexting
. Buat anda yang belum tahu istilah ini, ia merupakan penggabungan perkataan Inggeris iaitu
sex
dan
texting
.
4

Ia bermaksud pengiriman mesej yang berbaur lucah untuk bercanda dan bersenda dengan pasangan. Ia biasa dilakukan ketika individu sedang berjauhan antara satu sama lain.
4

Jadi, apa kata anda cuba cara ini ketika pasangan sedang dalam perjalanan pulang ke rumah dari pejabat?

Jika anda

kurang pengalaman di dalam arena
sexting

ini, mungkin boleh cuba idea di bawah ini:

“Sayang malam ni free ke? Abang ingat nak ajak buat projek…”

“Abang lama lagi ke nak sampai rumah? Sayang tak pakai apa-apa ni…”

Relaks, jangan malu atau takut untuk

menjadi nakal di dalam telefon pintar
 anda. Cuma, pastikan anda lakukan ini dengan pasangan anda yang telah sah sahaja okay!

Cara menaikkan nafsu suami atau isteri #3. Menonton video porno bersama-sama

Sebelum pergi lebih lanjut, diingatkan bahawa menonton pornografi mempunyai pro dan kontra yang tersendiri. Jadi, jangan sesekali kalian tengok secara berlebihan untuk elak kesan sampingan.
5

Namun, anda mungkin boleh cuba
 tonton video berahi bersama pasangan
 dalam usaha untuk membuat diri dan si dia terangsang. Selepas itu, kalian boleh sahaja bersenggama dengan penuh sensasi!

#4. Memanfaatkan imaginasi dan fantasi seks

Sebenarnya, terdapat satu
cara
menaikkan nafsu suami
 dan isteri yang paling mudah iaitu dengan akal fikiran.

Mungkin anda boleh gunakan kuasa minda untuk bayangkan pasangan dengan pakaian yang anda suka.
6
 Contohnya, mungkin anda mahu

berimaginasi dan berfantasi tentang si dia
 yang tercinta?

Secara automatik juga, nafsu syahwat pasti akan terangsang dengan mudah. Selepas membayangkan, akan tiba masa untuk merealisasikan hasrat yang sekian lama terpendam itu
.
6

Sekiranya anda suka pasangan mengenakan
lingerie
berwarna merah menyala, anda hanya perlu beli, bungkus dan beri kepada si dia lalu

tunggu hasilnya apabila tiba waktu malam
.

Ibarat sebuah impian yang telah menjadi kenyataan, ia sudah pasti akan membuat diri masing-masing
turn on
!
6

#5. Berjumpa dengan doktor atau pakar seks

Sebagai
cara
menaikkan nafsu suami
 atau isteri yang terakhir, ketahuilah bahawa kurang bernafsu mungkin didalangi oleh beberapa faktor yang bergantung kepada kondisi tubuh badan.
7

Faktor umum seperti menopaus atau andropaus, ketidakseimbangan hormon tubuh badan,

kemurungan
,

kegelisahan
 serta apa-apa keadaan kesihatan mungkin boleh menjejaskan libido individu.
7

Jika anda sebagai suami atau isteri yang khuatir diri mengalami masalah kesihatan sehingga

menjejaskan prestasi di ranjang
, sila berjumpa dengan doktor bagi mendapatkan maklumat dan nasihat lebih lanjut ya?

Apa lagi usaha lain yang suami isteri boleh cuba?

Kadangkala, anda mungkin akan mula bosan dengan seks gara-gara

aksi di kamar tidur yang hambar
. Dalam usaha untuk menghangatkan kembali suasana itu, anda perlu buat sesuatu.

Antara usaha yang boleh anda cuba adalah menggunakan
sex toy
seperti
vibrator
,
 dildo
,
butt plug
 dan macam-macam jenis alat mainan lain bagi menyemarakkan lagi hubungan seks.
8

Usah takut untuk cuba,

penggunaan alat permainan seks
 ini selamat untuk digunakan. Jika risau dengan risiko kecederaan,

boleh cuba ia bersama dengan pelincir
.
9

Gabungan
sex toy
 dan
lubricant
ini boleh menghangatkan lagi aktiviti ranjang kalian. Kini, kedua-dua produk ada dikeluarkan oleh syarikat gergasi, Durex yang tentu sahaja berkesan, bermanfaat serta berkualiti tinggi.

Menariknya, Durex juga ada mengeluarkan produk gabungan cecair pelincir dan urutan, dua dalam satu yang tentu sahaja akan membangkitkan keghairahan sewaktu keintiman. Cecair ini boleh digunakan untuk urutan di tubuh dan juga sebagai pelincir semasa penetrasi berlangsung.

Tidak cukup dengan itu, Durex juga ada mengeluarkan

kondom dengan 3 jenis varian
 sesuai kehendak masing-masing!

Kondom berperisa atau bertekstur seperti ribbed atau dotted, tentunya boleh memberikan kelainan dalam hubungan intim anda dan pasangan.

Kenapa kondom penting? Ada pasangan yang mungkin tidak gemar dengan aktiviti seksual kerana risau akan kehamilan.
10
 Maka, anda dan pasangan boleh mempelbagaikan aktiviti di ranjang kalian dengan alatan seks ini tanpa perlu risau risiko mengandung.

Klik
di sini
 untuk mendapatkan maklumat lanjut tentang pelbagai produk daripada Durex.


Asap Rokok Secondhand: Sayangi Keluarga Anda

Merokok bukan sahaja berbahaya kepada perokok, tetapi juga turut menjejaskan orang di sekeliling. Asap yang dihembus keluar daripada mulut dikenali sebagai asap rokok secondhand, atau asap rokok terpakai. Jika anda merasakan asap ini tidak berbahaya, fikiran anda mungkin berubah selepas membaca artikel ini.

Asap rokok secondhand tidak kurang bahaya daripada asap rokok yang disedut

Ia boleh menyebabkan kanser paru-paru bagi orang yang tidak pernah merokok. Asap ini turut mengandungi bahan-bahan bahaya yang sama dengan apa yang disedut oleh perokok. Ia mengandungi lebih 4000 bahan kimia dengan sekurang-kurangnya 250 daripadanya dikenali boleh membawa kepada penyakit.

Terdedah kepada asap rokok secondhand boleh menyebabkan:

Peningkatan risiko penyakit jantung sebanyak 25%-30%.

Risiko serangan strok sebanyak 20%-30%.

Mengganggu fungsi jantung, darah serta salur darah, seterusnya meningkatkan kecenderungan kepada serangan jantung

Meningkatkan risiko kanser: paru-paru, laring, perut, usus, payudara.

Kanak-kanak golongan paling berisiko

Anda mesti tidak sanggup melihat anak-anak kecil yang tidak bersalah terpaksa mengalami penyakit disebabkan oleh asap rokok yang dihembus oleh orang di sekelilingnya. Lebih parah lagi jika orang tersebut adalah ibu dan bapanya sendiri!

Kanak-kanak paling banyak terdedah di dalam atau kawasan rumahnya. Asap rokok secondhand ini boleh berada di udara selama beberapa jam. Kalau merokok di dalam rumah, sudah pastinya orang di dalamnya akan terjejas ditambah dengan ruang tertutup di dalam rumah.

Kanak-kanak ini akan lebih kerap mendapat jangkitan paru-paru, batuk dan serangan asma.

Sayangi orang lain

Sebaiknya adalah untuk anda berhenti merokok. Namun, jika ia tidak menjadi pilihan anda pada waktu ini, sekurang-kurangnya elakkan daripada mengundang bahaya kepada orang lain. Tanda ‘dilarang merokok’ yang diletakkan di tempat-tempat awam bukanlah sekadar satu hiasan.

Terutamanya di tempat-tempat seperti sekolah, restoran dan hospital, kawalan ketat perlu diberikan. Di restoran misalnya, berapa ramai orang yang boleh terkesan dengan asap rokok jika tidak diselia dengan betul?

Anda mungkin ada sebab tersendiri untuk merokok, tetapi jangan paksakan orang lain untuk terlibat sama. Sebelum anda membakar puntung rokok, lihat dahulu di sekeliling anda. Mulakan hari ini!


Tak Tahan Gatal Disebabkan Dermatitis? Cuba Amalkan Minyak Ikan!

Penyakit kulit dermatitis atopik atau turut dikenali dengan nama ekzema merupakan sejenis inflamasi kulit yang paling lazim di dunia.

Penyakit ini selalunya bermula dari kecil dan boleh berlaku disebabkan oleh bakteria, kulat, yis dan juga virus pada permukaan kulit.

Separuh daripada pesakit yang
mempunyai dermatitis atopik
 turut menghidap penyakit lain seperti asma,
rinitis alahan
 dan juga alahan makanan.

Dermatitis atopik selalunya dirawat menggunakan ubat sapu, ubat makan dan kadangkala suntikan alahan.

Walaupun
banyak rawatan yang tersedia untuk penyakit ekzema,
 namun masih ramai pesakit yang mencari kaedah lain yang lebih semula jadi untuk melegakan kegatalan yang dialami.

Salah satunya ialah penggunaan minyak ikan atau
fish oil
sebagai suplemen untuk pesakit ekzema. Minyak ikan amat baik untuk mereka yang menghidap penyakit kulit dermatitis disebabkan sifat anti inflamasinya.

Walau bagaimanapun, sejauh manakah
penggunaan suplemen minyak ikan
 boleh merawat penyakit ekzema?

Penyakit kulit dermatitis dan minyak ikan

Tujuan utama rawatan untuk dermatitis atopik adalah untuk meningkatkan kualiti kehidupan pesakit. Ramai yang tahu penyakit kulit boleh menyebabkan kegatalan dan ketidakselesaan yang amat sangat.

Kegatalan ini pula selalunya berlaku disebabkan reaksi alergi atau autoimun badan terhadap alergen ataupun bahan yang boleh menyebabkan iritasi.

Malah, bukan mudah untuk pesakit ekzema mengelakkan pemicu atau ‘
trigger
’ yang boleh mencetuskan simptom.

Sebagai contoh, sukar untuk kita elakkan bahan-bahan yang kita gunakan setiap hari seperti sabun,
minyak wangi
, fabrik tertentu dan juga debu yang terampai di persekitaran.

Semua bahan-bahan ini boleh mencetuskan reaksi alahan dan menyebabkan pesakit mengalami simptom seperti gatal-gatal, mata berair, hidung tersumbat dan sebagainya.

Walau bagaimanapun,
asid lemak omega-3 yang terkandung di dalam suplemen minyak ikan
 boleh mengurangkan reaksi alahan dengan cara menghentikan penghasilan bahan yang boleh menyebabkan iritasi kepada badan.

Selain itu, mereka yang menghidap ekzema didapati mempunyai kadar asid lemak omega-3, EPA (
eicosapentaenoic acid
) dan DHA (
docosahexaenoic acid
) yang lebih rendah berbanding orang lain.

Oleh sebab itu, pengambilan suplemen minyak ikan didapati boleh mengurangkan inflamasi dan mengurangkan masalah gatal-gatal jika diambil dalam jangka masa panjang.

Masalah kulit gatal juga selalu dikaitkan dengan kecacatan pada permukaan kulit.

Asid lemak omega-3 yang terkandung di dalam minyak ikan boleh memperbaiki sel kulit, membuatkannya lebih sihat dan dapat menampung air dengan lebih baik.

Adakah minyak ikan selamat untuk dimakan?

Minyak ikan merupakan salah satu sumber utama asid lemak omega-3.
 Untuk pengetahuan anda, asid lemak omega-3 hanya boleh didapati melalui diet dan tidak boleh dihasilkan oleh badan.

Sebagai contoh, asid lemak omega-3 boleh didapati di dalam makanan laut seperti salmon dan
mackerel
 serta kerang-kerangan seperti tiram dan ketam.

Asid lemak omega-3 ini juga boleh didapati di dalam bentuk lain yang dikenali dengan nama
alpha-linolenic acid
 (ALA) di dalam kekacang dan minyak sayuran tertentu.

Selalunya, minyak ikan dijual di dalam bentuk kapsul dan pil. Namun, ia juga boleh ditemui di dalam bentuk cecair.

Asid lemak omega-3 di dalam minyak ikan
selalunya selamat untuk dimakan.
 Walau bagaimanapun, jika anda mempunyai alahan terhadap makanan laut, pastikan anda berjumpa doktor terlebih dahulu untuk sesi konsultasi.

Jika anda tidak mahu mengambil suplemen, cuba tambahkan makanan laut seperti ikan salmon yang direbus atau dibakar ke dalam diet anda. Elakkan menggoreng ikan tersebut supaya nutrisinya dapat dikekalkan.

Asid lemak omega-3 yang terkandung di dalamnya bukan sahaja boleh mengurangkan simptom penyakit kulit dermatitis, ia juga amat bermanfaat untuk
mereka yang menghidap arthritis.

Walaupun minyak ikan mempunyai sifat anti inflamasi, masih banyak lagi kajian yang perlu dilakukan untuk menentukan sama ada ia benar-benar berkesan ataupun tidak untuk merawat penyakit kulit dermatitis.

Kesan sampingan minyak ikan untuk dermatitis atopik

Semua jenis ubat mempunyai kesan sampingannya yang tersendiri termasuklah pengambilan minyak ikan.

Walau bagaimanapun, kesan sampingannya bersifat ringan dan mungkin berlaku kepada sebahagian kecil pengamalnya sahaja.

Sebagai contoh, mereka yang mengambil suplemen minyak ikan mungkin akan mengalami:

Masalah bau nafas. Suplemen minyak ikan mungkin akan membuatkan mulut berbau hanyir seperti ikan.

Rasa hanyir di dalam mulut yang kekal untuk beberapa waktu.

Pedih ulu hati, loya dan cirit-birit.

Muncul ruam pada badan.

Pengambilan minyak ikan dalam dos yang tinggi juga boleh meningkatkan risiko pendarahan
dan juga strok.

Malah, menurut
American Academy of Dermatology,
kanak-kanak yang mengambil suplemen minyak ikan perlulah dipantau.

 Kadangkala, pemberian minyak ikan yang terlalu banyak boleh membuatkan mereka mengalami cirit-birit, loya dan juga sakit perut.

Kesimpulan

Jika anda menghidap penyakit kulit dermatitis, cubalah minyak ikan untuk mengurangkan masalah gatal-gatal yang dialami.

Tetapi, harus diingat, minyak ikan merupakan rawatan alternatif dan bukannya pengganti kepada ubat-ubatan yang telah doktor bekalkan kepada anda.

Walau bagaimanapun, jika anda risau mengenai kesan sampingannya, berjumpalah dengan doktor anda terlebih dahulu sebelum mengambil suplemen tersebut.


Bakal Ibu, Patuhi 5 Pantang Larang Makan Masa Musim Hujan, Elak Jangkitan!

Menjelang akhir tahun, biasanya datang musim tengkujuh di Malaysia dan dalam keadaan ini wanita mengandung perlu lebih berjaga-jaga untuk kekal sihat. Jom ketahui mengenai penjagaan pemakanan ibu hamil semasa musim hujan.

Untuk mendapatkan lebih banyak info tentang Kehamilan, sila dapatkannya
di sini.

Penjagaan pemakanan ibu hamil semasa musim hujan

Semasa musim tengkujuh, kecenderungan untuk mengalami selesema atau jangkitan gastrousus lain sangat tinggi, khususnya wanita hamil. Jadi, amat penting untuk memastikan
makanan untuk ibu hamil
 terjaga kebersihannya.

1. Katakan tidak kepada
street food

Mengidam makanan yang dijual di tepi jalan? Walaupun bukan semua peniaga makanan mengabaikan aspek kebersihan, namun buat masa ini ia merupakan antara
makanan yang perlu dielakkan ketika hamil
 pada musim hujan.

Makanan yang tidak terjamin kebersihannya dan tercemar mendedahkan ibu dan
bayi dalam kandungan
 kepada masalah kesihatan seperti taun, kepialu dan sebagainya.

Sebaiknya jika teringinkan sesuatu makanan, minta seseorang untuk menyediakannya di rumah atau dapatkan hidangan tersebut dari restoran yang terjaga kebersihannya.

2. Pemakanan ibu hamil semasa musim hujan #Hanya sayur yang dimasak

Mengunyah
lobak merah
 atau timun mentah mungkin menjadi kegemaran individu, tetapi semasa musim tengkujuh ini, elakkan.

Ini terutamanya sayur yang terdedah di luar – cenderung menyerap lembapan daripada udara dan membolehkan pembiakan mikoorganisma.

Mikrob dalam sayur-sayuran mentah boleh mengubah aktiviti enzim badan, mengakibatkan senak
dan loya
.

Sebarang masalah kesihatan disebabkan oleh pengambilan sayuran tersebut boleh
menjejaskan
perkembangan janin
, khususnya pada peringkat awal.

3. Makan buah segar

Tidak boleh makan buah semasa musim tengkujuh? Sememangnya buah merupakan
amalan pemakanan ibu hamil
 yang sangat digalakkan. Namun untuk pengambilan buah-buahan mentah pada musim hujan, mungkin wujud risiko tertentu.

Buah cenderung mempunyai kandungan air di dalamnya, sekali gus menjadi lokasi terbaik untuk perkembangan mikrob.

Memotong buah dan membiarkan ia terdedah boleh menarik mikrob untuk masuk dan akan berpindah ke badan anda apabila memakannya.

Jadi buat sementara waktu, buah potong dan
jus buah
 dijual di gerai merupakan antara makanan yang dilarang untuk ibu hamil.

Jika ingin memakan buah, makan di rumah – potong dan makan segera. Paling penting pastikan ia dibasuh sebersihnya. Lebihan buah yang tidak habis, jangan disimpan!

Oren
 dan kiwi merupakan antara buah yang disarankan semasa musim hujan. Ia mengandungi banyak vitamin dan mineral yang berfungsi meningkatkan
 sistem imun
 tubuh.

4. Kekal terhidrat

Dalam cuaca sejuk, kita akan jarang untuk
minum air
dan keadaan ini akan mengganggu proses penyingkiran toksin dari badan.

Tetap amalkan pengambilan 6-8 gelas air sehari. Sebaiknya pilihlah air masak bagi melindungi diri daripada penyakit bawaan air. Musim tengkujuh adalah masa utama untuk jangkitan sedemikian merebak melalui air.

Anda boleh memilih meningkatkan pengambilan cecair dengan pilihan seperti jus buah segar, a
ir kel
apa dan sebagainya – yang membekalkan elektrolit, vitamin dan mineral.

5. Pemakanan ibu hamil semasa musim hujan #Pengambilan daging

Keperluan untuk protein
semasa mengandung
 agak tinggi. Ia boleh diperolehi melalui pengambilan makanan laut atau daging ayam mahupun lembu. Tetapi anda harus berhati-hati semasa mengambil makanan ini.

Pastikan daging tersebut disimpan dengan cara yang betul atau ia boleh menyebabkan pembiakan pelbagai jenis mikrob dan parasit.

Produk ikan
 menta
h seperti sushi adalah antara makanan yang dilarang untuk ibu hamil.

Baca juga:

Kesimpulan

Musim tengkujuh ini sememangnya menjanjikan cuaca yang sejuk. Duduk berselubung selimut sambil menikmati minuman coklat panas dan menonton filem kegemaran amat menyeronokkan.

Pada tempoh kehamilan
 inilah ibu dan bayi dalam kandungan amat terdedah kepada pelbagai penyakit dan jangkitan. Disebabkan itu, adalah lebih penting untuk menjaga kesihatan dan aspek pemakanan ibu hamil terutamanya semasa musim hujan ini.

Mengetahui jenis makanan yang dilarang untuk ibu hamil semasa musim hujan ini bukanlah sesuatu perkara boleh dipandang enteng. Ini kerana risiko untuk mengalami jangkitan sangat tinggi.

Menjaga kebersihan diri untuk kekal selamat

Cuci tangan
 dengan kerap, terutamanya sebelum memasak atau makan apa-apa, mandi setiap hari untuk menyingkirkan mikrob dan jangkitan lain, pastikan persekitaran anda bersih.

Sehingga musim tengkujuh berakhir, patuhilah segala petua dan larangan untuk tempoh beberapa bulan ini. Jangan risau, kehidupan anda akan kembali seperti biasa apabila berakhirnya musim hujan.

Sekiranya terdapat sebarang keraguan, kebimbangan mahupun pertanyaan mengenai makanan semasa hamil ketika musim hujan, berundinglah dengan doktor
pakar sakit puan
 bagi mendapatkan lebih kepastian.


Kenali Tentang Penyakit Migrain Episodik & Migrain Kronik, Apa Bezanya?

Migrain kronik dan migrain episodik adalah sebahagian daripada spektrum gangguan migrain, tetapi berbeza entiti klinikal.

Migrain berlaku disebabkan oleh keradangan yang menyebabkan
 saluran darah di otak mengembang
dan akhirnya menyerang saraf-saraf di sekitarnya.

Bagaimanapun, ia bukan penyebab utama kerana serangan migrain ini sering kali dikaitkan dengan keturunan.

Baca lebih lanjut tentang Masalah Neurologikal
di sini.

Perbezaan Jenis Migrain

Migrain kronik dan migrain episodik akan menimbulkan simptom
sakit pada sebelah kepala yang sama
. Namun, yang membezakannya adalah kekerapan simptom berkenaan apabila muncul.

Migrain Episodik

Migrain episodik (EM) merupakan serangan migrain yang berlaku antara 0 hingga 14 hari sakit kepala dalam sebulan. Migrain jenis ini paling banyak dialami oleh seseorang individu.

Serangan migrain episodik ini sering kali disertai dengan mual, muntah atau sensitif terhadap bunyi bising atau cahaya sepanjang migrain berlaku.

Kebiasaannya, terdapat beberapa perkara yang mendorong berlakunya migrain jenis ini iaitu stres, haid, perubahan cuaca, ada simptom gangguan pada mata dan otak, atau kesan
sampingan pengambilan ubat.

Migrain Kronik

Antara tanda yang menunjukkan anda mengalami migrain kronik adalah serangan sakit kepala lebih daripada 4 jam pada satu waktu dan berlaku selama lebih 15 hari dalam sebulan. Kebiasaannya, orang yang mengalami EM memiliki peluang untuk mengalami migrain kronik.

Menurut kajian
Current Pain and Headache Reports
, individu yang menghidap CM
mengalami sakit kepala
 yang berlaku selama kira-kira 65.1 jam tanpa rawatan dan 24.1 jam dengan rawatan.

Secara perbandingan, penghidap EM mengalami sakit kepada kira-kira 38.8 jam tanpa rawatan dan 12.8 jam dengan rawatan.

Rawatan EM dan CM

Dua jenis migrain ini boleh dirawat dengan ubat-ubatan yang hampir sama. Ia termasuk ubat untuk merawat kesakitan dan simptom seperti
mual dan muntah
serta ubat-ubatan untuk mencegah migrain.

Ubat kardiovaskular tertentu, antidepresan, ubat antiseis, onabotulinumtoxinA (Botox), atau ubat penahan sakit boleh membantu mengurangkan frekuensi, tempoh atau keterukan sakit kepala anda.

Migrain kronik boleh mengganggu kehidupan peribadi pesakit. Jika anda mengalami sakit kepala selama setengah bulan, ia akan menjejaskan masa berharga bersama rakan dan keluarga.

Malah pesakit juga boleh mengalami kemurungan.

Mencegah Migrain Kronik

Jika anda pernah mengalami migrain, beberapa perkara berikut mungkin dapat bantu mencegah daripada kemungkinan mendapat CM.

Keletihan boleh mendorong berkalunya migrain, jadi pastikan anda mendapat tidur yang mencukupi kira-kira 7 hingga 8 jam setiap malam

Penjagaan pemakanan. Beberapa jenis makanan boleh menyebabkan sakit kepala seperti pengambilan kafein berlebihan

Keresahan dan kerisauan yang berlebihan juga boleh menjadi faktor utama. Oleh itu, anda perlu mengawal tekanan yang dialami dengan sebaiknya

Obes/kegemukan boleh meningkatkan risiko CM. Jadi, senaman rutin akan membantu anda mendapat berat badan sihat dan mencegah berlakunya CM.

Perhatikan pengambilan ubat kerana jika diambil secara berlebihan boleh menyebabkan sakit kepala. Sebaiknya berbincang dengan doktor dan patuhi saranannya.


Masalah Pusat Bayi Timbul Boleh Dirawat Dengan Cara Ini, Penting Elak Komplikasi!

Terkejut melihat pusat bayi timbul? Tenang ibu, itu adalah keadaan yang dikenali sebagai hernia umbilikus. Baca selanjutnya untuk lebih pemahaman.

Untuk mendapatkan lebih banyak info tentang Keibubapaan, sila dapatkannya
di sini.

Masalah pusat bayi timbul

Benjolan yang tidak normal pada pusat ini dalam istilah perubatannya disebut sebagai hernia umbilikus (
umbilical hernia
).

Tetapi
kenapa pusat bayi timbul?
Ia berkembang apabila sebahagian daripada lapisan perut, bahagian usus, dan/atau cecair daripada perut melalui otot dinding perut.

Masalah hernia atau lebih dikenali dengan jolokan angin pasang ini boleh terjadi kepada
bayi lelaki
 atau perempuan. Namun bayi dengan
berat lahir rendah
dan bayi pramatang antara yang berisiko besar mengalami keadaan ini.

Selain itu,
bayi baru lahir
dan berusia kurang daripada 6 bulan adalah kumpulan paling kerap mengalami keadaan ini. Walau bagaimanapun, ia juga boleh berlaku kepada kanak-kanak lebih berusia dan
individu dewasa
.

Masalah angin pasang dewasa sering berlaku dari masa ke masa apabila tekanan perut meningkat.

Selalunya keadaan angin pasang ini tidak akan menyebabkan sebarang masalah.

Dalam kes yang sangat jarang berlaku, organ di dalam perut terperangkap (
incarcerated
) di dalam kantung hernia. Ia sekali gus menyebabkan muncul benjolan walaupun si kecil berada dalam keadaan tenang. Situasi ini disebut sebagai angin pasang tidak surut.

Situasi angin pasang terbelit (
strangulated)
 juga amat jarang berlaku kepada bayi kecil. Sekiranya ia berlaku, si kecil akan mengalami kesakitan yang teruk.

Selain bertukar kemerahan, pusatnya juga mungkin akan menjadi sangat sensitif terhadap sentuhan.

Si kecil juga berkemungkinan akan
mengalami demam
, muntah atau tidak mahu menyusu. Jika keadaan itu terjadi, pastikan anda membawa anak untuk mendapatkan pemeriksaan doktor segera.

Simptom hernia umbilikus

Masalah angin pasang ini boleh dilihat selepas tunggul t
ali pusat
 ja
tuh – iaitu dalam masa beberapa minggu selepas kelahiran. Ada juga kanak-kanak yang mengalami hernia apabila lebih tua.

Apabila anak mengalami angin pasang:

Anda mungkin melibat benjolan lembut di bawah kulit pusat

Doktor boleh menolak benjolan ke dalam

Benjolan akan lebih mudah dilihat semasa
anak duduk
, berdiri tegak atau menegangkan otot perut
semasa menangis
, batuk atau
membuang air besar

Kebanyakan kanak-kanak tidak merasa sakit akibat hernia. Namun jika anak muntah, sakit atau perut membengkak, lakukan pemeriksaan doktor segera.

Baca juga:

Merawat masalah pusat bayi timbul

Kebanyakan masalah angin pasang tidak memerlukan sebarang rawatan. Ia biasanya sembuh sendiri apabila anak berumur 4 atau 5 tahun.

Jika sebaliknya, benjolan tersebut biasanya akan mengecil dan dapat memudahkan prosedur pembedahan.

Doktor biasanya akan mencadangkan pembedahan jika hernia umbilikus:

Menyakitkan

Saiz benjolan lebih besar daripada ½ hingga ¾ inci

Besar dan tidak mengecil dalam tempoh 2 tahun pertama kehidupan

Menyekat
usus

Prosedur pembedahan itu biasanya dilakukan di hospital dan hanya mengambil masa sekitar 45 minit. Anak akan
diberi bius
 dan berada dalam keadaan tidak sedar.

Semasa pembedahan:

Membuat potongan kecil pada kulit.

Menggerakkan usus kembali ke tempatnya.

Menutup lubang atau bahagian lemah pada otot dengan jahitan.

Menutup potongan
dengan jahitan
 yang boleh diserap di bawah kulit dan
tape strips
. Ia biasanya gugur sendiri dalam tempoh 7-10 hari.

Selepas pembedahan

Ubat tahan sakit tanpa preskripsi boleh membantu anak berasa lebih baik selepas prosedur pembedahan.

Di rumah, anda boleh menolak hernia masuk semula, tetapi jangan meletakkan pita atau sebarang item pada hernia untuk menahannya. Ia tidak membantu bahkan meningkatkan risiko jangkitan.

Lawatan susulan biasanya akan dilakukan dalam tempoh 2 hingga 4 minggu selepas pembedahan.

Anda perlu membawa anak untuk pemeriksaan doktor segera jika mereka mengalami:

Demam

Kemerahan, bengkak atau sakit

Benjolan dekat pusat

Darah atau cecair berbau berhampiran luka

Loya, muntah, cirit-birit atau
sembelit
 yang tidak berkurangan

Komplikasi pusat bayi timbul

Komplikasi hernia umbilikus jarang berlaku. Jika berlaku angin pasang tidak surut, tisu badan boleh mula mati atau mengakibatkan kesakitan.

Ini adalah komplikasi serius yang boleh menyebabkan jangkitan pada rongga perut dan
kematian
!

Akhir kata

Sering kali masalah pusat bayi timbul akan hilang dengan sendirinya apabila mereka mencecah usia 2 tahun.

Tempoh penyembuhan daripada prosedur pembedahan hernia adalah bergantung kepada saiz dan tahap kesukaran pembedahan.

Sekiranya terdapat sebarang keraguan atau pertanyaan lanjut mengenai keadaan
angin pasang
 ini, berundinglah dengan doktor bagi mendapatkan lebih kepastian.


Jika Anda Juga Ibu Yang Sedang Menyusukan Bayi Dengan Susu Badan, Baca Ini!

Sebagai antara petua menyusukan bayi, terdapat beberapa makanan yang perlu anda elakkan kerana ia akan masuk ke dalam susu ibu dan boleh menjejaskan bayi anda.

Jadi, tidak kira
 berapa lama bayi menyusu badan
, anda perlu tahu petua menyusukan bayi dari segi makanan!

Untuk mendapatkan lebih banyak informasi tentang Kehamilan, anda boleh klik
di sini.

Petua menyusukan bayi #1. Elak kafein

Kafein akan tersalur ke dalam aliran darah anda, dan kemudian memasuki susu ibu.

Ini adalah tidak elok kerana
kafein diketahui boleh membuatkan
 bayi gelisah dan mudah terjaga.

Ia tentunya akan menyukarkan anda menjaga bayi jika dia penuh dengan tenaga.

Walau bagaimanapun, dos sederhana adalah dibolehkan. Jumlah kafein yang disarankan untuk
ibu yang menyusukan bayi
 adalah 1 hingga 2 cawan kopi sehari.

#2. Pudina tidak baik jika menyusukan bayi

Ibu yang menyusukan bayi yang mengambil banyak
peppermint
 atau pudina akan mempengaruhi pengeluaran susu badannya.

Malahan, peppermint juga diketahui digunakan dalam dos tinggi untuk menghentikan penghasilan susu ibu bagi wanita yang bersedia untuk
 berhenti daripada menyusukan bayi
.

Anda masih boleh mengambil peppermint dalam bentuk makanan atau teh, tetapi hanya pada dos sederhana.

Jika anda melihat sebarang
penurunan pada pengeluaran susu
 anda, adalah lebih baik jika anda berhenti mengambil peppermint untuk seketika.

#3. Sage tidak bagus ketika menyusukan bayi

Sage berkongsi ciri-ciri yang sama seperti peppermint. Lantaran itu, jangan mengambil sage dalam jumlah yang banyak.

Herba ini akan mengurangkan
penghasilan susu badan anda
, yang mana boleh menjejaskan bayi.

#4. Kacang tanah

Menerusi susu ibu, sebarang sebatian alahan boleh disalurkan kepada bayi anda.

Jika anda tidak pasti sama ada
si manja mempunyai alahan
 kacang tanah ataupun tidak, anda perlu memantau tanda-tanda reaksi alahan seperti bersin, ruam atau gatal-gatal pada bayi.

Jika keluarga anda mempunyai sejarah alahan kacang tanah, pastikan anda mengelak
untuk makan kacang tanah
 sehinggalah selepas bayi anda bercerai susu.

#5. Kurangkan gandum

Jika si manja
didiagnosis dengan intoleransi gluten
, mula menggunakan produk yang bebas-gluten. Jika anda makan gandum, yang mengandungi gluten, bayi anda akan mengalami najis berdarah, cerewet, dan pedih perut.

#6. Hadkan tenusu

Tenusu ialah salah satu daripada makanan lazim yang menyusahkan bayi yang menyusu badan.

Jika bayi anda
meragam selepas menyusu badan
, mengalami ekzema, masalah kulit lain atau menghadapi masalah tidur, anda perlu menghapuskan satu-satu jenis makanan untuk mengetahui punca alahan.

Petua menyusukan bayi #7. Elak alkohol

Alkohol juga memberikan kesan buruk kepada bayi anda memandangkan ia
disalurkan menerusi susu badan
.

Oleh itu, ibu yang menyusukan bayi perlu
mengelak daripada minum alkohol
 bagi mencegah sebarang komplikasi.

Walau bagaimanapun, jika anda teringin, anda boleh mengambil secawan.

Alkohol mengambil masa 1 hingga 2 jam untuk memetabolisme, dan ia tidak kekal lama di dalam susu badan anda berbanding di dalam aliran darah.

Oleh itu, sebaik sahaja anda berada dalam keadaan sedar atau tidak mabuk, anda boleh mula meneruskan penyusuan.


Penyakit Autoimun: Adakah Berbahaya Dan Menyebabkan Kematian?

Penyakit autoimun adalah satu keadaan yang mana sistem imun sepatutnya melindungi sel-se tubuh daripada serangan penyakit, tetapi ia menyerang sel-sel tubuh yang sihat. Walaupun masih jarang diketahui, namun ia sebenarnya kerap muncul dalam kehidupan seharian. Jadi, sejauh manakah bahayanya kesan penyakit autoimun terhadap kesihatan tubuh?

Sejauh manakah bahaya kesan penyakit autoimun?

Terdapat lebih 80 jenis penyakit autoimun. Namun, hanya beberapa penyakit sahaja yang mungkin sering kedengaran oleh anda seperti lupus, radang usus, psiorasis, artritis reumatoid, diabetes jenis 1, sklerosis berbilang, gravis dan
celiac
.

Setiap jenis penyakit autoimun sudah pasti menimbulkan simptom yang berbeza. Ini kerana sel-sel tubuh yang diserang oleh sistem imun pada penyakit berkenaan adalah tidak sama. Dengan kata lain, kesan penyakit autoimun bertindak balas dalam tubuh dengan cara yang berbeza-beza bergantung kepada jenisnya.

Sebagai contoh, bagi sklerosis berbilang, bahagian tubuh yang diserang adalah sistem saraf pusat. Tetapi,
celiac
adalah bahagian tubuh yang mempunyai masalah saluran pencernaan.

Menurut
Mary J. Shomon, seorang penulis buku yang berjudul
Living Well With Autoimmune Disease: What Your Doctor Doesn’t Tell You That You Need to Know
, bahawa walaupun ia sering kelihatan agak parah dan dikelaskan sebagai kronik, kesan penyakit autoimun sebenarnya tidak membawa maut .

Walau bagaimanapun, seperti jenis penyakit lain, kesan penyakit autoimun pada tubuh boleh membuatkan pesakit berasa tidak dapat melakukan aktiviti harian. Jika didapati terdapat kes kematian yang disebabkan oleh penyakit autoimun, seperti dalam kajian yang diterbitkan dalam
 American Public Health Association
, ia bergantung kepada keadaan kesihatan dan keparahan penyakit yang dialami oleh seseorang.

Jadi, adakah penyakit autoimun boleh disembuhkan?

Sehingga kini belum ada rawatan yang betul-betul menjamin semua jenis penyakit autoimun boleh disembuhkan sepenuhnya. Tetapi, dengan diagnosis awal serta rutin rawatan, ia sebenarnya langkah tepat untuk membantu anda menguruskan simptom.

Walaupun anda mematuhi cadangan rawatan penyakit daripada doktor, bagi mana-mana jenis pesakit penyakit autoimun, anda juga dinasihatkan untuk mengelakkan pelbagai faktor pencetus yang boleh membuat perkembangan penyakit lebih teruk.

Selain itu, pesakit juga perlu memberi perhatian kepada pengambilan makanan dan minuman kerana terdapat makanan yang terus dicerna boleh menganggu sistem imun tubuh seperti terlalu banyak gula, gandum, susu, jagung, kacang soya, dan kerang.

Disebabkan itu, adalah penting bagi pesakit untuk mematuhi peraturan diet harian yang disarankan oleh doktor, sambil mengekalkan tubuh yang sihat dan dalam persekitaran yang meminimumkan risiko jangkitan.

Selain itu, mereka yang mempunyai penyakit autoimun juga mesti mematuhi dan menjalani semua rawatan mengikut jenis penyakit bagi menjaga keadaan kesihatan dan mengurangkan kemungkinan pengulangan simptom.


Ekonomi Dibuka Semula, Ini 9 SOP Umum Perlu Patuhi Di Tempat Kerja

Untuk mendapatkan lebih banyak info tentang coronavirus di Malaysia, sila dapatkannya di sini.

Pada awal Jun 2020, kebanyakan sektor ekonomi di Malaysia sudah dibuka semula.

Setelah 3 bulan kita mengalami ‘kegersangan’ akibat wabak virus korona baharu (COVID-19),
orang awam sudah mula berpusu-pusu ke tempat kerja untuk mencari rezeki.

Prosedur operasi standard (SOP) perlu dilaksanakan bagi mengelakkan penularan jangkitan, namun sejauh manakah keberkesanannya?

Walau bagaimanapun, tindakan tersebut masih lagi sedang dipantau untuk mengetahui baik buruk
sementara vaksin COVID-19 sedang diuji.

Maka, terdapat segelintir individu yang mempersoalkan, adakah tindakan ini merupakan satu jalan penyelesaian atau potensi krisis gelombang ketiga COVID-19?

Angka jangkitan dunia terus meningkat, kini menghampiri 8 juta.

[covid_19]

Namun di Malaysia,
 jumlah kes baharu turun dengan mendadak berikutan keberkesanan perintah kawalan pergerakan (PKP).

Kini rakyat Malaysia sudah memasuki fasa PKP pemulihan bagi mengembalikan ekonomi negara.

SOP Malaysia juga sudah direka khas bagi memastikan risiko jangkitan dapat diminimumkan.

Semua negara di seluruh dunia mula membuka sektor ekonomi masing-masing dengan SOP tersendiri

Tidak dinafikan bahawa sektor ekonomi di seluruh dunia mengalami kejatuhan waima sedikit mana pun.

Di Amerika Syarikat, Presiden Donald Trump sudah mengarahkan setiap negeri untuk melonggarkan
arahan untuk kerja di rumah supaya orang awam boleh kembali bekerja seperti biasa
 dengan SOP tertentu.

New Zealand sudah mula membuka majoriti (jika bukan semua) sektor ekonomi dengan SOP setelah mereka berjaya membasmi jangkitan dalam negara beberapa minggu yang lepas.

Malaysia juga tidak ketinggalan, membenarkan sektor gunting rambut, pelancongan dan beberapa lagi dibuka bagi memulihkan ekonomi sedia ada.

SOP Malaysia telah membenarkan sebahagian
sektor bukan kritikal untuk beroperasi namun dengan kawalan ketat.

Fasa pemulihan ini bakal berlangsung sehingga 31 Ogos 2020 sebelum masuk ke fasa normalisasi.

Baca juga:

Secara amnya, kita masih perlu berjaga-jaga sehingga
vaksin COVID-19 berjaya diuji dan dipasarkan untuk kegunaan awam
.

Namun, bukan semua individu bersetuju dengan pembukaan semula ekonomi. Ia tidak spesifik kepada negara Malaysia sahaja.

Di Amerika Syarikat, kaji selidik yang dijalankan dalam kalangan 4,159 orang dewasa telah menunjukkan 58% subjek berpendapat bahawa Amerika terlalu gopoh.

Manakan tidak, pada awal Jun 2020, mereka masih mempunyai jumlah kes baharu dalam belasan ribu sehari.

Di Malaysia, penurunan pada jumlah kes kepada 1 angka dianggap sebagai keadaan yang ideal untuk membuka semula ekonomi.

Namun, bukan semua sektor akan pulih serta-merta sewaktu kita sedang
beradaptasi dengan norma baharu selepas COVID-19
.

Walau hanya beli barang keperluan, SOP perlu dipatuhi oleh pekerja dan pelanggan

Perkara ini tidak akan diumumkan kepada semua individu.

Walaupun kebanyakan sektor perniagaan dan kompleks membeli belah telah dibenarkan beroperasi, masih ada SOP yang perlu dipatuhi. Risiko jangkitan masih ada.

Oleh sebab itulah kebanyakan urusan beli belah hanya tertumpu kepada barangan keperluan.

Tidak seperti sebelum berlakunya wabak,
orang awam tidak mempunyai kebebasan mutlak untuk pergi ke sana sini tanpa mendedahkan diri kepada risiko jangkitan.

Oleh sebab majoriti individu yang dijangkiti pada fasa awal tidak menunjukkan sebarang simptom, tiada siapa dapat menyangka mereka bakal menyumbang kepada angka kes baharu harian.

Anda mungkin berminat:

Sakit Tekak Biasa Atau Disebabkan COVID-19? Ini Cara Kenal Pasti Simptom Jangkitan Coronavirus

Mimpi Ngeri Bermula, Panik Punca Virus COVID-19 Berjangkit Satu Sama Lain Tanpa Disedari?

Kerajaan mengeluarkan SOP yang mengambil kira kebajikan pekerja dan pelanggan bagi meminimumkan risiko jangkitan.

Namun jika amalan
pencegahan seperti penjarakan sosial tidak dipatuhi
, gelombang ketiga tidak dapat dielakkan.

SOP Malaysia dan cara jalani norma baharu sebelum ketibaan vaksin

Secara amnya, ada beberapa langkah yang boleh diambil bagi memastikan jangkitan virus korona dapat dihindari sewaktu bekerja:

Penjarakan sosial perlu dilakukan sekurang-kurangnya 2 meter dalam apa jua keadaan
. Jika sukar untuk dilaksanakan, pekerja perlu memakai alat perlindungan peribadi (PPE).

Topeng muka amat digalakkan untuk dipakai setiap masa.

Pastikan kawasan kerja dilengkapi dengan kemudahan untuk cuci tangan.
Hand sanitiser
boleh digunakan namun penggunaan air dan sabun adalah lebih digalakkan.

Pembersihan premis kerja perlu dilakukan dengan lebih kerap, sekurang-kurangnya 2 kali sehari. Ia bagi memastikan kawasan tempat kerja bebas daripada sumber jangkitan.

Tempat kerja perlu menyediakan SOP tersendiri bagi mengelakkan jangkitan dan persediaan jika ada kes positif.

Pemeriksaan harian perlu dilakukan ke atas pekerja bagi
mengenal pasti simptom virus korona baharu.

Jika terdapat kes positif, laporan perlu dibuat kepada Jabatan Kesihatan untuk tindakan selanjutnya.

Tiada aktiviti perhimpunan termasuklah panggung wayang, kelab malam dan stadium bola sepak dibenarkan walaupun dengan SOP.

Majlis rumah terbuka atau kenduri tidak dibenarkan sama sekali.

Konklusi

SOP Malaysia telah memfokuskan aspek penjarakan sosial dan langkah pencegahan lain bagi mengekalkan misi kes baharu sifar.

Jika anda perlu ke tempat kerja dan tidak lagi bekerja di rumah, pastikan terdapat SOP di premis yang boleh melindungi anda daripada jangkitan COVID-19.

Tanggungjawab membasmi virus korona baharu perlu digalas oleh setiap individu.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Suami Isteri Positif COVID, Boleh Ke Buat Seks Masa Ini? Kami Ada Jawapannya!

Meskipun negara kita sudah
beralih dari fasa pandemik ke endemik COVID-19
, namun ia tidak bermakna anda sudah bebas daripadanya! Ada banyak lagi perkara individu perlu berwaspada seperti seks ketika positif COVID – boleh atau tidak aktiviti ini terus dilakukan?

Untuk mendapatkan lebih banyak informasi tentang
Kesihatan Seksual
, sila dapatkannya
di sini
.

Bagaimana hubungan intim semasa COVID?

Angkara penularan pelbagai variasi serta mutasi virus korona baharu yang bermula pada hujung tahun 2019, banyak negara terpaksa menjalankan
lockdown
atau perintah berkurung.

Malaysia juga tidak terkecuali dan telah menjalankan banyak siri
Perintah Kawalan Pergerakan (PKP)
 demi mengelakkan virus ini daripada merebak dan meragut lebih banyak nyawa.

Menariknya, kajian mendapati bahawa angka
ibu yang hamil gara-gara lebih banyak duduk di rumah
 juga meningkat mendadak. Ini menunjukkan pasangan masih giat melakukan hubungan intim semasa COVID dan ia telah mendatangkan kebimbangan!

Memandangkan virus ini mudah
 tersebar melalui kontak rapat antara individu
, ramai pakar mula khuatir jika seks ketika positif COVID itu akan memanjangkan lagi rantaian jangkitan.

Adakah perkara ini benar? Jika ya pula, individu perlu meninggalkan aktiviti intim ini andai sah positif?

Boleh terus buat seks ketika positif COVID?

Pertama, anda perlu tahu sama ada
seks boleh menyebarkan virus korona baharu
 antara individu atau tidak.

Jawapannya, ya! Ini kerana hubungan intim dengan pasangan juga melibatkan kontak rapat seperti sentuhan, pelukan serta ciuman yang boleh memindahkannya!

Menurut Pakar Penyakit Berjangkit, Dr Neha Mishra, seks yang paling selamat itu adalah ketika selepas anda atau pasangan sudah pulih serta bebas sepenuhnya daripada jangkitan virus ini.

Baca juga artikel berkaitan:

TERBAHARU! Virus COVID-19 Dikesan Dalam Air Mani Manusia! Ada Potensi Merebak Melalui Hubungan Seks

Suami KANTOI Curang Apabila Bawa Balik Virus COVID-19 Pada Isteri, Adoi!

Gara-Gara PKP, Suami Isteri Lebih Giat Bersetubuh! Tapi Ia Boleh Sebar COVID-19?

Serta, ada beberapa perkara lain yang anda perlu tahu jika ingin buat seks ketika positif COVID:

Jika anda dan pasangan positif

Sebenarnya, mungkin tiada masalah untuk
anda dan pasangan melakukan hubungan seks
 ketika positif COVID memandangkan sudah ada virus ini di dalam tubuh badan masing-masing.

Di hospital atau pusat kuarantin itu sendiri
, individu yang telah dijangkiti virus ini dikumpulkan di satu tempat yang sama namun tidak pula memberi kesan buruk di antara satu sama lain.

Jadi, anda dan pasangan yang ingin bersenggama namun risau kerana positif COVID, tidak perlu lagi khuatir tentangnya. Cuma, pastikan anda telah dapatkan nasihat daripada doktor.

Jika hanya salah seorang positif

Sekiranya hanya salah seorang positif, sudah tentu individu perlu dikuarantinkan di satu tempat berbeza dengan pasangan demi mengelakkan daripada mereka mendapat jangkitan virus ini.

Ini bermakna mereka tidak boleh berada atau berinteraksi dengan orang lain yang tidak dijangkiti termasuk pasangan sendiri sehingga
 mula pulih atau sudah bebas daripada jangkitan
.

Dalam erti kata mudah,
anda tidak boleh bersenggama bersama pasangan
 yang positif COVID kerana ia dengan mudah boleh menyebarkan sekali gus memanjangkan rantaian jangkitan.

Jika anda tidak tahu status diri

Seperti mana yang kita sudah tahu, COVID boleh hadir tanpa sebarang gejala atau simptom. Anda
masih boleh dijangkiti virus ini namun tidak sedar
 sekali gus membahayakan individu lain.

Dalam pada itu, virus ini juga punya tempoh inkubasi tersendiri dan boleh ada dalam tubuh badan tanpa dikesan. Ia pula mungkin hanya menunjukkan petanda ketika sudah terlambat.

Jika
anda dan pasangan tidak tahu status diri
 terutama jika baru sahaja mengunjungi tempat atau zon merah COVID, elakkan diri daripada berhubungan badan dan jalani tempoh kuarantin yang telah ditetapkan sebagai langkah berwaspada sejak dari awal lagi!

Amalkan seks selamat selepas tempoh kuarantin!

Tempoh kuarantin jika positif COVID mungkin berbeza bergantung kepada lokasi atau syarat yang tertentu. Jadi, pastikan perkara ini terlebih dahulu dengan pakar atau doktor anda.

“
Tempoh kuarantin yang sepatutnya adalah lebih kurang 3 minggu
 namun mungkin berubah menjadi lebih atau kurang bergantung kepada kondisi dan syarat tertentu,” jelas Pengamal Perubatan, Dr Subrata Das.

Di negara kita, anda yang positif virus ini perlu menjalani tempoh kuarantin sekurang-kurangnya seminggu bergantung kepada klasifikasi yang berbeza dalam aplikasi MySejahtera.

Sepanjang tempoh kuarantin tersebut, elakkan diri daripada melakukan seks ketika positif COVID atau interaksi serta kontak rapat untuk mengurangkan risiko pasangan dijangkiti.

Sebaiknya, sila tunggu sehingga tamat tempoh kuarantin tersebut
sebelum memutuskan untuk meneruskan aktiviti seksual
. Jika sudah pulih atau bebas sekalipun, melakukan hubungan seks sihat dan selamat bersama pasangan itu masih sangat penting!


14 Jenis Yoga Pranatal Yang Kuatkan Kehamilan Dan Membantu Semasa Bersalin, Ibu Kena Cuba!

Mempraktikkan yoga di rumah tidak kurang menarik daripada mengamalkan yoga di studio. Walau bagaimanapun, perlu diingatkan bahawa apabila anda mengamalkan yoga pranatal, banyak postur perlu diubah suai mengikut keadaan kehamilan anda.

Yoga pranatal – Mountain Pose (Tadasana)

Langkah-langkah:

Berdiri di kedua-dua belah kaki, luaskan kaki selebar pinggul anda, pastikan ibu jari kaki selari menghadap antara satu sama lain. Lebih baik jika anda meninggalkan ruang antara kaki, kerana keadaan perut anda.

Pastikan tangan anda di sisi tubuh anda

Santaikan otot muka dan bahu anda, lakukannya apabila anda menutup mata.

 Alternatif:

Bawa tapak tangan anda bersama-sama di hadapan dada sambil menutup mata dan bernafas dengan mendalam. Lakukan ini sebelum memulakan amalan yoga anda untuk menyelaraskan nafas, fokus, dan mengimbangi tubuh.

Jalinkan kedua-dua tangan, angkat dan luruskan tangan melepasi kepala anda sehingga tapak tangan terbuka di atas kepala anda.

Regangkan tangan dan tubuh anda ke sebelah kanan dan sebelah kiri.

Senaman postur semasa bernafas melalui hidung selama 5-8 kali bernafas panjang. Untuk variasi, ulangi tiga kali. Kedudukan ini boleh digunakan untuk memanaskan badan. Jangan tahan pernafasan anda kerana adalah penting mengambil nafas panjang untuk anda dan bayi.

Yoga pranatal – Chair Pose (Uttakatasana)

Langkah-langkah:

Lakukan kesusukan tegak (Tadasana) dan kemudian bengkokkan lutut anda,
seolah-olah anda duduk di kerusi. Jangan tegang otot perut anda tetapi kuatkan otot pelvis.

Kemudian angkat dan regangkan tangan di sebelah tubuh anda, tapak tangan aktif.

Lakukan semasa
pernafasan hidung
 selama lima nafas, kemudian ulangi tiga kali. Jangan tahan nafas kerana penting bernafas panjang untuk anda dan bayi.

Tree Pose (Vrksasana)

Langkah-langkah:

Berdiri dalam kedudukan Tadasana, kemudian bawa tapak tangan anda ke pinggang, bengkok lutut kanan anda dan bawa kaki anda ke paha kiri. Sekiranya terlalu sukar, ambil kaki anda ke betis.
Tumpukan pandangan anda pada satu titik dan seimbangkan tubuh anda.

Apabila anda merasa seimbang, rengangkan tangan anda dan satukan kedua-dua tapak tangan di atas kepala anda.

Alternatif:

Biasanya semasa hamil, adalah sukar untuk mengimbangi badan, tetapi anda boleh menggunakan alat sokongan semasa mengamalkan kedudukan ini, ia boleh menjadi dinding atau kerusi.

Lakukan apa-apa postur semasa bernafas dari hidung selama 5-8 nafas panjang, kemudian lakukan sebelah kanan dan kiri. Jangan tahan pernafasan anda, kerana adalah penting mengambil nafas panjang untuk anda dan bayi.

Half intense stretch pose (Ardha Uttanasana)

Langkah-langkah:

Berdiri dengan kedudukan Tadasana, dan letakkan blok yoga dalam kedudukan menegak di hadapan anda. Letakkan tangan anda pada kedua-dua blok dan selaraskan kedudukan pelvis dengan bahu dan pelvis anda ada selari di atas pergelangan kaki anda. Anda mungkin ingin membantu diri anda dengan kerusi atau dinding.

Apabila anda menggunakan kerusi atau dinding di hadapan anda, letakkan tapak tangan menghadap ke kepala dan lengan anda selari dengan telinga anda.

Lakukan apa-apa postur semasa pernafasan melalui hidung selama 5-8 nafas panjang. Jangan tahan pernafasan anda, kerana adalah penting mengambil nafas panjang untuk anda dan bayi anda.

Intense Stretch Pose (Uttanasana)

Langkah-langkah:

Berdiri dengan kedudukan Tadasana, kemudian bawa tapak tangan anda ke pinggang, bengkokkan bahagian atas tubuh anda dan bawa tapak tangan ke lantai.

Jika tangan anda tidak dapat menyentuh lantai, letakkan blok yoga di hadapan kaki anda dan letakkan tapak tangan anda di atas blok.

Lakukan sebarang postur semasa pernafasan melalui hidung selama 5-8 nafas panjang, kemudian ulangi tiga kali. Sekiranya anda berasa pening, berhenti melakukan kedudukan ini dan kembali ke kedudukan Tadasana. Pening biasanya terjadi apabila anda tidak bernafas dengan betul.

Warrior II (Virabhadrasana II)

Langkah-langkah:

Berdiri dengan kedudukan Tadasana, kemudian bawa kaki kanan anda ke belakang, jari kaki menghadap sebelah kanan. Bengkokkan kaki dengan kedudukan menghadap ke depan.

Buka tapak tangan anda ke sebelah, selari dengan bahu anda. Pastikan lengan belakang aktif dan sejajar dengan lengan depan. Tumpukan pandangan anda di jari depan anda.

Bawa tapak tangan anda ke pinggang dan kaki ke depan, kembali ke kedudukan Tadasana. Lakukannya untuk kaki kiri.

Lakukan apa-apa postur semasa pernafasan melalui hidung selama 5-8 nafas panjang. Jangan tahan pernafasan anda, kerana adalah penting mengambil nafas panjang untuk anda dan bayi anda.

Extended triangle pose (Utthita Trikonasana)

Langkah-langkah:

Berdiri kedudukan Warrior II, dan kemudian luruskan kaki anda ke hadapan. Bawa tapak tangan ke hadapan dan dapatkan kaki atau buku lali kaki. Jika ini terlalu berat, anda juga boleh meletakkan satu blok di sebelah depan kaki anda dan meletakkan tapak tangan anda di blok sebagai penyangga
(buffer).

Buka tapak tangan anda, selarikan dengan ibu jari, buka dada anda dan lihat jari anda. Santaikan otot, leher dan muka bahu anda.

Bawa tubuh ke kedudukan yang berdiri dengan lengan di sisi anda. Kemudian letakkan kedua-dua tangan ke pinggang dan kembali ke kedudukan Tadasana. Lakukan yang sama untuk sebelah kiri.

Lakukan apa-apa postur semasa pernafasan melalui hidung selama 5-8 nafas panjang. Jangan tahan pernafasan anda, kerana adalah penting mengambil nafas panjang untuk anda dan bayi anda.

Intense side stretch pose (Parsvottanasana)

Langkah-langkah:

Dari Tadasana, bawa kaki kanan anda ke kedudukan asal. Tetapkan tubuh anda menghadap ke hadapan; luruskan kedua kaki dan kaki menghadap 45 darjah ke sisi. Kemudian satukan tangan di belakang, buka dada dan bahu.

Pisahkan tapak tangan dari belakang anda dan bawa tubuh lebih dekat ke paha, tetapi memberi ruang di antara perut anda. Letakkan tapak tangan menyentuh lantai di sebelah depan kaki, atau apabila sukar menyentuh lantai, letakkan blok di sebelah kaki dan letakkan tapak tangan anda di atasnya.

Angkat tubuh anda ke kedudukan berdiri dan kemudian berdiri di Tadasana. Lakukan kedudukan yang sama ke sebelah kiri.

Lakukan apa-apa postur semasa pernafasan melalui hidung selama 5-8 nafas panjang. Jangan tahan pernafasan anda, kerana adalah penting mengambil nafas panjang untuk anda dan bayi anda.

Warrior III (Virabhadrasana III)

Langkah-langkah:

Daripada Tadasana, letakkan blok di depan kaki, kemudian lakukan
Ardha Uttanasana (kedudukan nombor 4).
 Letakkan tangan anda di atas blok, pelvis selari dengan bahu, dan kemudian angkat satu kaki. Anda boleh melakukan kedudukan ini sahaja, atau menyatukan tapak tangan di depan dada, tumpukan mata anda pada satu titik untuk menjaga keseimbangan.

Apabila anda berasa cukup stabil, anda boleh meregangkan lengan dan kemudian melakukan Warrior III dengan sempurna. Perhatikan keseimbangan anda.

Apabila sukar, anda boleh bergerak dengan alat sokongan seperti kerusi atau dinding di hadapan anda. Letakkan tangan anda di kerusi/dinding, dan kemudian angkat satu kaki memanjang ke belakang. Ulangi yang sama di kaki kiri.

Lakukan sebarang postur semasa pernafasan melalui hidung selama 5-8 nafas panjang, kemudian ulangi tiga kali. Sekiranya anda berasa pening, berhenti melakukan kedudukan ini dan kembali ke kedudukan Tadasana. Pening biasanya terjadi apabila anda tidak bernafas dengan betul.

Downward Dog (Adho Mukha Svanasana)

Langkah-langkah:

Bawa tubuh anda ke kedudukan
Table Top
. Letakkan tapak tangan dan lutut pada tikar yoga. Tekankan jari tangan dan kaki anda. Tumpukan pandangan anda ke hadapan.

Angkat lutut anda, kemudian luruskan kaki anda dan angkat tumit ke arah tikar. Luruskan lengan, tolak bahu belakang. Ini adalah kedudukan
Downward Dog
yang sempurna.

Alternatif:

Jika anda berasa kesakitan pada hamstring anda, semasa anda
meluruskan kaki
 anda dan membawa tumit ke tikar, anda boleh mengubah suai pergerakan itu dengan membengkokkan lutut anda, tetapi masih menolak bahu anda ke belakang.

Lakukan sebarang postur semasa pernafasan hidung selama 5-8 nafas panjang, kemudian ulangi tiga kali. Anda juga boleh mengamalkan kedudukan ini di luar menimbulkan yang lain.
Sekiranya anda merasa pening,
 berhenti melakukan kedudukan ini dan kembali ke kedudukan
Table Top
. Pening biasanya terjadi apabila anda tidak bernafas dengan betul.

Low Lunge (Anjeneyasana)

Langkah-langkah:

Bawa tubuh anda ke kedudukan Top Table. Letakkan tapak tangan dan lutut pada tikar yoga. Tekan jari tangan dan kaki anda. Tumpukan pandangan anda ke hadapan.

Letakkan blok di hadapan kaki anda dan letakkan tapak tangan anda di atas blok. Bawa kaki kanan anda ke hadapan. Apabila anda berasa stabil dan selesa pada lutut anda, anda boleh mengalihkan tangan dari blok dan membawa tapak tangan di belakang anda. Satukan tapak tangan dan buka dada.

Kembali ke kedudukan (10.2) dan kemudian ulangi untuk sebelah kiri.

Lakukan apa-apa postur semasa pernafasan hidung selama 5-8 bernafas panjang. Jika anda merasa kurang selesa pada lutut, gunakan selimut ringan atau tuala sebagai kuku anda.
Jangan tahan pernafasan anda, kerana adalah penting mengambil nafas panjang untuk anda dan bayi anda.

Extended intense leg stretch pose (Prasarita Padotanasana)

Langkah-langkah:

Berdiri pada kedudukan Tadasana. Kembalikan kaki pada kedudukan asal dan buka tubuh ke sisi. Sebarkan tangan anda ke sebelah jari.

Bengkokkan tubuh anda ke hadapan dan letakkan kedua-dua tapak tangan di lantai. Jika anda tidak menyentuh lantai, gunakan blok dan letakkan tapak tangan di atasnya.

Alternatif:

Buka lengan kanan anda sambil memfokuskan pada jari anda. Santai bahu, otot leher dan muka anda. Bawa tangan ke bawah sehingga tapak tangan menyentuh lantai atau blok.

Ulangi gerakan yang sama ke sebelah kiri. Kemudian kembali ke kedudukan (11.1) dan Tadasana.

Lakukan sebarang postur semasa bernafas hidung selama 5-8 bernafas panjang, kemudian ulangi tiga kali. Sekiranya anda berasa pening, berhenti melakukan kedudukan ini dan kembali ke kedudukan
Table Top.
 Pening biasanya terjadi apabila anda tidak bernafas dengan betul.

Goddess pose/half squat (Utkata Konasana)

Langkah-langkah:

Pada kedudukan Tadasana, satukan kedua-dua tangan di atas kepala. Regangkan kaki anda dengan jari kaki menghadap ke sisi. Fokus pada penglihatan ke hadapan anda.

Bengkokkan siku dan lutut anda pada masa yang sama; pastikan anda bernafas bersama pergerakan badan.

Kembali ke Tadasana

Lakukan apa-apa postur semasa pernafasan hidung selama 5-8 bernafas panjang, kemudian ulangi lima kali. Anda boleh menghirup nafas apabila berdiri tegak dan menghembus nafas ketika membongkok siku dan lutut anda.

Full Squat (Malasana)

Langkah-langkah

Pada kedudukan Tadasana, dan regangkan kaki anda dengan jari-jari menghadap ke sisi. Bengkokkan lutut sehingga anda berada dalam kedudukan mencangkung, cuba tekan tumit anda ke lantai.

Bawa tapak tangan anda bersama-sama ke hadapan dada anda, bawa siku ke hadapan lutut anda, dan luruskan belakang, bukakan bahu dan dada anda.

Bagi anda yang berasa kesukaran dalam menekan tumit anda ke lantai ketika mencangkung, anda boleh meletakkan blok untuk membantu. Oleh itu, kedudukan anda akan lebih baik dan kaki terbuka lebih luas.

Pada akhir trimester sebelum kelahiran, menggunakan blok sebagai sokongan juga membuatkan anda berasa lebih ringan semasa melakukan postur ini.

Anda boleh keluar dari kedudukan ini dengan duduk di atas tikar dan kemudian kembali ke kedudukan Tadasana.

Lakukan apa-apa postur semasa pernafasan hidung selama 5-8 pernafasan panjang.
Jangan tahan pernafasan anda, kerana adalah penting mengambil nafas panjang untuk anda dan bayi anda.

Anda boleh mengamalkan kedudukan di rumah setiap hari. Pastikan anda membaca arahan dan memberi perhatian kepada keadaan anda sebelum melakukan sebarang postur. Terdapat masa apabila tubuh anda berasa letih kerana kurang tidur atau disebabkan hormon. Bernafas secara bebas dalam mana-mana pergerakan untuk meningkatkan tenaga dan mencipta peredaran tubuh yang lebih baik.


Oh Ada Rupanya! Ini 6 Makanan Tidak Baik TETAPI Boleh Bantu Kurangkan Berat Badan!

“Nak kurus tak boleh makan itu, kena makan ini,” pasti anda biasa dengar dialog sebegitu, bukan? Tapi nak tahu tak, sebenarnya ada makanan tidak sihat tetapi boleh bantu anda kurangkan berat badan? Teruskan baca perkongsian artikel ini.

Untuk mendapatkan lebih banyak info tentang Pemakanan Sihat, sila dapatkannya di sini.

Makanan Tidak Sihat Tapi Bantu Jadi Kurus

Penulis yakin menjadi kurus dan dapat mengekalkan berat badan yang seimbang, sudah tentu menjadi impian setiap individu.

 Jom kita ketahui jenis makanan yang dikatakan tidak baik, tetapi boleh membantu untuk kurangkan berat, antaranya:

1. Telur

Penyelidikan terkini menyatakan bahawa pengambilan sebiji
telur
sehari adalah selamat dan berkhasiat untuk kebanyakan individu dewasa.

Kebanyakan individu mengatakan telur boleh menyebabkan gemuk tetapi pada hakikatnya,
hanya kuning telur sahaja yang mengandungi kolesterol.

Jadi pengambilan putih telur tentunya sesuatu yang baik untuk kesihatan.

2. Makanan tidak sihat –
Steak

Selalu kita dengar bahawa
steak
 adalah makanan tidak sihat. Walau bagaimanapun, bergantung kepada bahagian potongan daging lembu tertentu, ia sebenarnya mempunyai
kandungan lemak
 tepu yang lebih sedikit berbanding sepotong dada ayam tanpa kulit.

Steak
 dengan kandungan protein boleh membantu anda untuk lebih kenyang bagi tempoh yang lama. Tetapi pastikan anda mengambilnya dalam jumlah yang terkawal dan jangan berlebihan, okay?

3. Pasta

Buat pilihan untuk
makan pasta
 yang dihasilkan daripada gandum penuh dan ambil dalam kuantiti yang kecil. Pengambilan pasta akan dapat membuatkan anda lebih kenyang, sekali gus membantu mengurangkan rasa lapar.

4. Kekacang

Kacang mungkin tinggi kandungan lemak tetapi ia adalah daripada jenis lemak yang baik. Ia juga merupakan makanan yang mempunyai kandungan nutrien dan protein – berfungsi untuk menyeimbangkan
kandungan gula dalam darah.

Ini kerana ia mempunyai kadar indeks glisemik rendah yang dapat menghalang peningkatan tahap gula darah secara mendadak, manakala
kandungan magnesium
 yang tinggi membantu mengekalkan tahap glukosa.

5. Makanan tidak sihat – Keju

Biasanya individu yang ingin kurus akan mengelak pengambilan
makanan tenusu
 yang tinggi kandungan kalsium. Jadi makanlah keju, yogurt dan susu rendah lemak yang pasti dapat menyumbang kepada penurunan berat badan.

Ini mungkin tidak akan membantu secara langsung dalam menghilangkan berat badan, tetapi sekurang-kurangnya ia tidak akan menjadi faktor punca kenaikan berat badan.

6. Kopi

Minuman ini hanya jatuh ke dalam kategori sebagai makanan tidak sihat apabila anda mengambilnya dalam kuantiti terlalu banyak, jadi perhatikan
kandungan kafein
 dalam minuman kopi anda atau gabungkan dengan gula, krim atau sirap berperisa.

Makanan bantu kurangkan berat badan

Berikut merupakan jenis makanan yang amat digalakkan pengambilannnya jika anda sedang berkira-kira untuk menurunkan berat badan, antaranya:

Cendawan

Rasa dan teksturnya yang hampir dengan daging boleh menjadikannya alternatif yang baik kepada daging.
Pengambilan cendawan
 bagi menggantikan bahagian hidangan daging merupakan strategi yang baik dalam menurunkan berat badan.

Kaedah ini telah terbukti oleh kajian sebagai satu teknik yang efektif dalam menurunkan berat badan. Jadi mungkin anda boleh menambah cendawan sebagai salah satu lauk dalam hidangan makanan anda?

Oat

Oat adalah pilihan makanan yang baik dalam usaha anda untuk mendapatkan berat badan ideal. Ia membuatkan anda kenyang lebih lama dan juga mengurangkan kolesterol. Apa yang lebih menyeronokkan, ia sangat mudah disediakan dan harganya juga sangat berpatutan.

Mungkin anda boleh menyediakan
overnight oat
 sebagai makanan untuk memulakan hari anda.

Caranya campurkan oat dengan
susu pilihan
, sama ada susu biasa atau perisa coklat, biji chia, walnut, buah-buahan kegemaran dan simpan di dalam peti ais.

Kacang pistachio

Kacang ini adalah snek terbaik bagi mereka yang ingin turunkan berat badan. Kacang ini mengandungi kandungan protein, serat dan lemak sihat yang tinggi.

Jadi daripada memilih untuk mengambil kerepek kentang sebagai snek ringan, apa kata anda tukar kepada kacang pistachio pula.

Minyak zaitun

M
inyak zaitun
yang berasal dari Mediterranean ini bukan seperti minyak biasa. Lemak di dalamnya adalah lemak jenis monotepu yang lebih sihat daripada lemak biasa. Ia membantu memanjangkan tempoh kenyang dan menghilangkan rasa lapar.

Konklusi

Sebenarnya, perkara paling penting yang perlu anda utamakan jika ingin kurus, adalah menjaga saiz hidangan makanan yang diambil setiap hari.

Makan secara berlebihan, walaupun ia merupakan jenis makanan yang baik tetap akan mendatangkan keburukan kepada kesihatan diri.

Cara paling mudah adalah dengan mempelbagaikan hidangan setiap hari dan mengambilnya dalam saiz hidangan yang kecil.

Kaedah ini juga memudahkan anda untuk mencatatkan pengambilan gula dan kalori.

Semoga anda dapat mencapai berat yang diingini dengan cara dan teknik yang selamat, okay? Selamat mencuba!


5 SEBAB Mengapa Wanita Suka Tidur Tanpa Bra, Payudara Bebas Berehat Di Waktu Malam

Hampir semua wanita memakai bra atau baju dalam sepanjang hari. Di samping membantu memberi sokongan kepada payudara, tidur tanpa bra dapat memberikan keselesaan, dan mencantikkan bentuk tubuh serta membuatkan mereka lebih yakin dan seksi.

Bra yang sesuai juga boleh
meredakan sakit belakang
. Walau bagaimanapun, adakah anda pernah tertanya-tanya sama ada anda perlu tidur tanpa bra atau memakainya di waktu malam?

Ia mungkin kedengaran seperti soalan yang tidak munasabah. Lagipun, jika memakai bra sepanjang hari tidak menyebabkan sebarang kemudaratan, mengapa anda mahu tidur tanpa bra? Terdapat banyak sebab sebenarnya mengapa lebih baik menanggalkan bra sebelum anda tidur.

5 Sebab tidur tanpa bra

1. Menggalakkan peredaran darah

Semua bra direka supaya dapat menyokong payudara anda dengan baik. Sekiranya longgar, ia tidak akan memberikan apa-apa sokongan untuk payudara.

Bra sukan dan bra berwayar kebiasaannya memang lebih ketat. Pakaian ketat sebegini sebenarnya boleh menyekat dan menyempitkan saluran darah di sekitar dada, bahu, dan tulang rusuk. Jadi jika anda memakai bra ke tempat tidur, anda mungkin menghalang peredaran darah di sekeliling kulit anda.

Ini tidak akan menyebabkan sebarang masalah jika anda hanya memakai bra sepanjang hari. Sistem peredaran darah anda boleh menahan
pakaian ketat untuk masa yang agak lama.

Walau bagaimanapun, jika anda memakai bra anda semalaman, anda tidak akan memberikan rehat yang badan anda perlukan. Lama-kelamaan ini boleh membuatkan tubuh anda mengalami kemudaratan.

Peredaran darah yang lemah boleh menyebabkan
 pening kepala,
kekejangan, varikos dan masalah kesihatan lain. Hanya dengan menanggalkan bra anda semasa tidur, anda akan memberikan badan anda rehat lapan jam yang diperlukan.

2. Membantu sistem limfatik anda

Sistem limfatik
 adalah bahagian penting dalam sistem imun badan. Ia adalah rangkaian kelenjar, saluran dan organ limfatik yang menyingkirkan bahan buangan badan, yang boleh membahayakan badan jika terkumpul.

Saluran limfatik membawa cecair yang dikenali sebagai limfa melalui badan. Manakala limpa
(spleen)
merupakan salah satu organ yang terlibat dalam sistem limfatik ini.

Limfa mengalir daripada tisu badan dan mengandungi bakteria dan sel berbahaya yang lain, yang tidak diperlukan oleh badan. Kelenjar-kelenjar, yang disebut sebagai nodus limfa, menyaring dan memecahkan sel-sel ini.

Sel-sel yang mati kemudiannya disimpan ke dalam darah dan akhirnya dikeluarkan daripada badan melalui proses perkumuhan.

Nodus limfa terdapat pada pelbagai bahagian badan, tetapi kumpulan utama terdapat di leher, perut, lipatan paha dan ketiak.

Setiap ketiak mengandungi antara lima belas hingga tiga puluh nodus limfa kecil, walaupun bilangan tepatnya berbeza mengikut orang. Kelenjar dan saluran limfa terletak betul-betul di bawah kulit.

Kebanyakan bra, apabila dipakai dengan betul, terletak tepat di atas kelenjar limfa pada ketiak. Jika ketat dan menekan kulit, ini boleh mengganggu aliran limfa daripada nodus limfa.

Adalah penting untuk memberikan nodus limfa anda rehat dengan
menanggalkan bra pada waktu malam.

3. Tidur tanpa bra membantu pernafasan

Sewaktu berbaring sahaja sudah membuatkan anda kurang mendapatkan oksigen berbanding ketika duduk tegak.  Memakai pakaian yang ketat, yang menyekat pergerakan dada, menjadikannya lebih sukar untuk mendapatkan bekalan udara yang baik.

Pemakaian bra memegang erat di sekitar tulang rusuk, menghalang dada anda daripada berkembang sepenuhnya, menyebabkan
pernafasan
 anda tidak begitu mendalam sewaktu tidur. Ini boleh mengurangkan pengambilan oksigen.

4. Membantu kulit bernafas

Percaya atau tidak, bukan sekadar paru-paru anda yang perlu bernafas, kulit anda juga perlu bernafas!

Keadaan tertentu boleh merangsang kulat iaitu kulit yang hangat dan lembap, seperti di pangkal paha dan kaki. Payudara juga banyak berpeluh, terutamanya pada waktu malam ketika anda berada di bawah selimut.

Jika jangkitan kulat mula tumbuh pada payudara anda, anda akan melihat keruping merah, bersisik dan meradang dibangkitkan. Tak pakai bra ketika tidur membolehkan kulit dianginkan menjadi sejuk dan kering.

5. Tak pakai bra lebih seksi!

Sentuhan kulit ke kulit adalah cara yang mudah dan berkesan untuk membantu mengembalikan
keintiman antara anda dan pasangan
. Sentuhan kulit ke kulit juga dipercayai mengeluarkan hormon yang dipanggil oxytocin, atau ‘hormon cinta’.

Oxytocin membuatkan anda berasa dekat dengan pasangan anda, dan lebih menyukai mereka. Bukan itu sahaja, ia juga membuatkan anda berasa lebih bahagia secara umum, dan lebih berkemampuan mengatasi situasi yang tertekan.

Jadi, tak pakai bra sewaktu tidur bukan sahaja meningkatkan kesihatan fizikal anda tetapi juga kehidupan peribadi anda.

Mungkin inilah masanya untuk anda memberikan payudara anda kebebasan dan rehat yang mencukupi di waktu malam!